**УСЛОВИЯ ЗА КАНДИДАТСТВАНЕ**

**с проектни предложения за предоставяне на безвъзмездна финансова помощ по**

**Стратегията за водено от общностите местно развитие на МИГ Костинброд-Своге**

**от**

**Програма за развитие на селските райони 2014-2020**

**Процедура за подбор на проекти по**

**МИГ Костинброд-Своге BG06RDNP001-19.679 Подмярка 7.2 “Подкрепа за инвестиции в създаването, подобряването или разширяването на всички видове малка по мащаби инфраструктура, включително инвестиции в енергия от възобновяеми източници и спестяване на енергия”**

СЪДЪРЖАНИЕ:

І. Условия за кандидастване.................................................................................................6

1. Наименование на програмата...........................................................................................6

2. Наименование на приоритетната ос................................................................................6

3. Наименование на процедурата.........................................................................................6

4. Измерения по кодове.........................................................................................................6

5.Териториален обхват..........................................................................................................6

6. Цели на предоставяната безвъзмездна финансова помощ и очаквани резултати.......6

7. Индикатори ………............................................................................................................8

8. Общ размер на безвъзмездната финансова помощ по процедурата............................10

9. Минимален и максимален размер на безвъзмездната финансова помощ за конкретен проект.....................................................................................................................................10

10. Процент на съфинансиране............................................................................................11

11. Допустими и недопустими кандидати..........................................................................12

12. Допустими партньори.....................................................................................................16

13. Дейности, допустими за финансиране..........................................................................16

14. Категории разходи, допустими за финансиране..........................................................17

15. Допустими целеви групи................................................................................................19

16. Приложим режим на минимални/държавни помощи..................................................19

17. Хоризонтални политики.................................................................................................25

18. Минимален и максимален срок за изпълнение на проекта.........................................26

19. Ред за оценяване на концепциите за проектни предложения.....................................26

20. Критерии и методика за оценка на концепциите за проектни предложени..............26

21. Ред за оценяване на проектните предложения.............................................................27

22. Критерии и методика за оценка на проектните предложения....................................31

23. Начин на подаване на проектните предложения/ концепциите за проектни предложения..........................................................................................................................33

24. Списък на документите, които се подават на етап кандидатстване...........................35

25. Начален и краен срок за подаване на документите за кандидатстване за подбор на проектни предложения към стратегията за ВОМР за територията на МИГ – Костинброд- Своге.......................................................................................................................................39

26. Адрес за подаване на документите за кандидатстване за подбор на стратегии за ВОМР.....................................................................................................................................39

27. Допълнителна информация.......................................................................................... 40

**ОБЯСНИТЕЛНИ БЕЛЕЖКИ**

|  |  |
| --- | --- |
| **Кандидати за безвъзмездна финансова помощ** | Кандидати за безвъзмездна финансова помощ са всички физически и юридически лица и техни обединения, които кандидатстват за безвъзмездна финансова помощ чрез подаване на проектно предложение.  |
| **Бенефициент (Бенефициер) на безвъзмездна финансова помощ** | Лицата, посочени в чл.2, ал. 10 от Регламент (ЕО) No 1303/2013 - публична или частна организация, които отговарят за започването или за започването и изпълнението на операции; и в контекста на схемите за държавни помощи, съгласно чл. 107, параграф 1 от ДФЕС – организация, която получава помощта;  |
| **Безвъзмездна финансова помощ** | Без това да противоречи на чл. 121 от Регламент (EO, Евроатом) No 966/2012, са средства, предоставени от ПРСР, включително съответното национално съфинансиране, с цел изпълнението на одобрен проект, насочен към постигане на определени цели. |
| **Проектно предложение**  | Предложение за предоставяне на безвъзмездна финансова помощ за изпълнението на определен проект, включващо формуляр за кандидатстване и други придружителни документи. |
| **Административен договор**  | Договор по смисъла на параграф 1, т.1 от допълнителните разпоредби на Закона за управление на средствата от европейските структурни и инвестиционни фондове, който съдържа изрично волеизявление на изпълнителният директор на РА за предоставяне на безвъзмездна финансова помощ със средства по ПРСР 2014-2020 г. |
| **Ръководител на управляващия орган** | Ръководителят на администрацията, изпълняваща функциите на управляващ орган на съответната програма или част от която е управляващият орган на съответната програма, или оправомощено от него лице. |
| **Нередност** | Всяко нарушение на правото на Съюза или на националното право, свързано с прилагането на тази разпоредба, произтичащо от действие или бездействие на икономически оператор, участващ в прилагането на европейските структурни и инвестиционни фондове, което има или би имало за последица нанасянето на вреда на бюджета на Съюза чрез начисляване на неправомерен разход в бюджета на Съюза.  |
| **Държавна помощ** | Всяка помощ, предоставена от държавата или общината или за сметка на държавни или общински ресурси, пряко или чрез други лица, под каквато и да е форма, която нарушава или застрашава да наруши свободната конкуренция чрез поставяне в по-благоприятно положение на определени предприятия, производството или търговията на определени стоки, или предоставянето на определени услуги, доколкото се засяга търговията между държавите членки. |
| **Минимална помощ (de minimis)** | Помощта, която не нарушава и не застрашава конкуренцията или има незначително въздействие върху нея поради своя минимален размер, както е дефинирана в действащия регламент на ЕС, относно прилагането на чл. 107 и 108 от Договора за функционирането на ЕС по отношение на минималната помощ. |
| **"Изкуствено създадени условия"** | Инвестиции, за които е установена функционална несамостоятелност и/или изкуствено създадени условия за получаване на помощта с цел осъществяване на предимство в противоречие с целите на мярката. |
| **"Функционална несамостоятелност“** | Изкуствено разделяне на производствените и технологичните процеси в различни проекти с цел усвояване на средства над максималния размер на общо допустимите разходи по мярката. |
| **„Мобилни обекти“** | Моторни превозни средства, които не позволяват използването им за други цели освен изключително и само за осъществяване на дейности за предоставяне на услуги, свързани с културния живот. |
| **„Транспортни средства“** | Моторни превозни средства, които не позволяват използването им за други цели освен изключително и само за осъществяване на дейности за предоставяне на социални услуги и оборудвани за целите на инвестицията. |
| **„Техническа инфраструктура“** | Система от сгради, съоръжения и линейни инженерни мрежи на транспорта, водоснабдяването и канализацията, електроснабдяването, топлоснабдяването, газоснабдяването, електронните съобщения, хидромелиорациите, третирането на отпадъците и геозащитната дейносст (съгласно определението в параграф 5, т.31 от ЗУТ) |

**СПИСЪК НА СЪКРАЩЕНИЯТА**

|  |  |
| --- | --- |
| **БФП** | Безвъзмездна финансова помощ |
| **СВОМР** | Стратегия за изпълнение на водено от общностите местно развитие |
| **ЕС** | Европейски съюз |
| **ЗУСЕСИФ** | Закон за управление на средствата от Eвропейските структурни и инвестиционни фондове, обн., ДВ, бр. 101 от 22.12.2015 г |
| **ИСУН 2020** | Информационната система за управление и наблюдение на Структурните инструменти на ЕС в България  |
| **КЕП** | Квалифициран електронен подпис |
| **ПРСР** | Програма за развитие на селските райони |
| **ПМС** | Постановление на Министерски съвет |
| **ДФЗ** | Държавен фонд “Земеделие” |
| **УО** | Управляващ орган |

**1. Наименование на програмата:**

Програма за развитие на селските райони 2014-2020 (ПРСР) чрез Водено от общностите местно развитие

**2. Наименование на приоритетната ос:**

Мярка 19 „Водено от общностите местно развитие“

Подмярка 19.2 „Прилагане на стратегии за Водено от общностите местно развитие“

от Програмата за развитие на селските райони за периода 2014 – 2020 г.

**3. Наименование на процедурата:**

МИГ Костинброд-Своге № BG06RDNP001-19.679 Подмярка 7.2. Инвестиции в създаването, подобряването или разширяването на всички видове малка по мащаби инфраструктура, включително инвестиции в енергия от възобновяеми източници и спестяване на енергия“

**4. Измерения по кодове:**

Неприложимо

**5. Териториален обхват:**

Територията на действие на МИГ „Костинброд - Своге“

**6. Цели на предоставяната безвъзмездна финансова помощ по процедурата и очаквани резултати:**

Основна цел на мярката е насърчаване на социалното приобщаване, намаляването на бедността и икономическото развитие на територията на МИГ „Костинброд - Своге” чрез: 1) Подобряване на средата и качеството на живот в населените места; 2) Осигуряване на базови услуги на населението на целевите общини и достъпа до тях в сферата на образованието, социалните грижи, културата, благоустройството, физическата култура, спорта и отдиха и др. 3) Повишаване привлекателността на територията на МИГ чрез обновяване на инфраструктурата.

Влошаващото се демографско състояние и социално-икономически характеристики на селските райони се отразява пряко и на състоянието на инфраструктурата и на качеството на предлаганите услуги за населението в селските райони. Поради по-малкия брой население, неговата възрастова и образователна структура в селските райони има недостиг на инвестиции за поддържане на инфраструктурата. Това води до влошаване на качеството на живот и застрашава способността на селските райони да задържат населението и да привличат инвестиции, което ги поставя в социално-икономически упадък.

Липсата на достатъчна и качествена инфраструктура пряко влияе върху социално-икономическото развитие на селата на територията на МИГ „Костинброд-Своге”. За да се намалят съществуващите различия между селото и града чрез критериите за оценка ще се насърчи създаването, подобряването или разширяването на малка по мащаби инфраструктура с изявен приоритет към селата, което ще допринесе за ограничаване на диспропорциите в развитието между градовете и селата, водещо до обезлюдяването на част от територията.

**Обхват на подпомагане:** По мярката се подпомагат проекти за подобряване на физическата среда и обхваща обектите и съоръженията за реализиране на услугите в сферата на образованието, социалните грижи, културата, водоснабдяването и канализацията, енергоснабдяването, телекомуникациите, транспорта, благоустройството, физическата култура, спорта и отдиха. По мярката не са допустими инвестиции в инфраструктура за здравеопазване. Дейностите по изграждане, реконструкция и/или рехабилитация на водоснабдителни системи и съоръжения са допустими само в агломерации с под 2 000 е. ж. в селските райони.

**Очаквани резултати:** Очакваните резултати от настоящата процедура за предоставяне на безвъзмездна финансова помощ са свързани с: Строителство, реконструкция и/или рехабилитация на нови и съществуващи общински пътища, изграждане, реконструкция и/или рехабилитация на водоснабдителни системи и съоръжения в агломерации с под 2 000 е. ж. в селските райони, изграждане и/или обновяване на площи за широко обществено ползване, изграждане, реконструкция, ремонт, оборудване и/или обзавеждане на социална, реконструкция и/или ремонт на общински сгради, изграждане, реконструкция, ремонт, оборудване и/или обзавеждане на спортна инфраструктура, изграждане, реконструкция, ремонт, реставрация, закупуване на оборудване и/или обзавеждане на обекти, свързани с културния живот, реконструкция, ремонт, оборудване и/или обзавеждане на общинска образователна инфраструктура с местно значение в на територията на МИГ.

**7. Индикатори:**

Финансирането на проекти на територията на МИГ Костинброд-Своге чрез одобрената стратегия за местно развитие по ПРСР следва да допринесе в максимална степен за постигането на индикаторите по Приоритетна ос 2 „Повишаване качеството на живот на територията, развитие и активизиране на местните човешки, природни, материални и културни ресурси”. МИГ наблюдава и контролира качеството на изпълнението на Стратегията за ВОМР, като следи степента на постигане на индикаторите. Стратегията е определила целевите стойности на индикаторите, спрямо които се измерва постигането на нейните цели. Индикаторите по подмярка 7.2 и целевите им стойности, които трябва да бъдат достигнати, са дадени в таблицата:

|  |
| --- |
| **ИНДИКАТОРИ ПО МЯРКА 7.2 ОТ СВОМР** |
| **Вид индикатор** | **Индикатор** | **Мерна единица** | **Цел до****2023 г.** | **Източник на информация** |
| **Изходен** | Брой проекти, финансирани по мярката | Брой | 4 | МониторингБаза данни и отчети МИГ |
| Брой бенефициенти, подпомогнати по мярката | Брой | 4 | МониторингБаза данни и отчети МИГ |
| Общ размер на инвестициите | Лева | 1 060 406.6 | МониторингБаза данни и отчети МИГ |
| Брой проекти, свързани с подобряване на базисна и/или публична инфраструктура | Брой | 2 | База данни и отчети МИГ и бенефициенти |
| Брой проекти, включващи дейности за опазване на природното и културно наследство | Брой | 1 | База данни и отчети МИГ и бенефициенти |
| **Резултат** | Възстановени общински пътища | Км | 0,5 | База данни и отчети МИГ и бенефициенти |
| Заведения за социални услуги и/или културни центрове и/или обществени сгради с подобрена база | Брой | 1 | База данни и отчети МИГ и бенефициенти |
| Подобрени младежки и спортни центрове и/или детски и спортни площадки | Брой | 1 | База данни и отчети МИГ и бенефициенти |
| Възстановени паркови площи и градинки | Брой | 2 | База данни и отчети МИГ и бенефициенти |
| Социални, културни, спортни и младежки центрове въвели мерки за енергийна ефективност | Брой | 1 | База данни и отчети МИГ и бенефициенти |
| **Въздействие** | Население облагодетелствано от дребно мащабните инвестиции | Брой | 25 000 | База данни и отчети МИГ и бенефициенти |

Бенефициентите трябва да впишат в проектните си предложения прогнозни стойности за индикаторите, които техният конкретен проект си поставя за цел да постигне. Те трябва да посочат и източниците на информация, от които може да се провери степента на постигане на различните индикатори, които трябва да са официални и проверими. Проектните предложения задължително трябва да имат принос към постигането на поне един от посочените индикатори за резултат в съответствие с обявената от МИГ процедура за подбор на проекти.

Кандидатите следва да попълнят данни за базова и целева стойност по относимите индикатори за изпълнение в съответствие с избраните мерки/операции и Указанията за попълване на електронен формуляр за кандидатстване.

**ВАЖНО: Кандидатите за предоставяне на безвъзмездна финансова помощ по настоящата процедура чрез подбор посочват информация относно предвижданите за изпълнение индикатори в проектното предложение в Приложение № 1 „Основна информация за проектното предложение“.**

**8. Общ размер на безвъзмездната финансова помощ по процедурата:**

Общия размер на безвъзмездната финансова помощ по процедурата за подбор на проектни предложения по подмярка 7.2 от стратегията за Водено от общностите местно развитие за територията на Местна инициативна група – Костинброд и Своге, финансирана от Програмата за развитие на селските райони за периода 2014 – 2020 г. е в размер на **559 000.00 лв.**

**9. Минимален и максимален размер на безвъзмездната финансова помощ БФП за конкретен проект:**

|  |
| --- |
| Максималният размерна безвъзмездната финансовата помощ по проект не може да надхвърля 391 166.00 лв. за проекти на общини и ВиК оператори и 150 000.00 лв. за проекти на читалища и неправителствени организации. Разликата между пълния размер на допустимите за финансово подпомагане разходи и размера на финансовата помощ се осигурява от кандидата, като участието на кандидата може да бъде само в парична форма.**Минимален размер** на общите допустими разходи за един проект : 50 000 лева **Максимален размер** на общите допустими разходи за един проект:* 391 166.00 лв. за проекти на общини и ВиК оператори;
* 150 000.00 лв. за проекти на читалища и неправителствени организации.

 |
| **Минимален размер на заявената безвъзмездна финансова помощ** | **Максимален размер на заявената безвъзмездна финансова помощ за общини и ВиК оператори** |
| **50 000.00 лева** | **391 166.00 лева** |
| **Минимален размер на заявената безвъзмездна финансова помощ** | **Максимален размер на заявената безвъзмездна финансова помощ за читалища и неправителствени организации** |
| **50 000.00 лева** | **150 000.00 лева** |

**10. Процент на съфинансиране**

1) Финансовата помощ е в размер на 100 % от общия размер на допустимите за допустимите за финансово подпомагане разходи за проекти, които след извършване на инвестицията не генерират нетни приходи. 2) Финансовата помощ е в размер 100 % от общия размер на допустимите за финансово подпомагане разходи за проекти, които след извършване на инвестицията ще генерират нетни приходи, но размерът на допустимите за финансово подпомагане разходи за проекта не надхвърля левовата равностойност на 50 000 евро. 3) Размерът на финансовата помощ за проекти, които след извършване на инвестицията ще генерират нетни приходи се определя въз основа на анализ „разходи-ползи”.

Разликата между пълния размер на допустимите за финансово подпомагане разходи и размера на финансовата помощ определен въз основа на анализ „разходи-ползи” по т.3 се осигурява от кандидата, като участието на кандидата може да бъде само в парична форма.

**11.Допустими и недопустими кандидати**

|  |
| --- |
| **Допустимите типове бенефициенти са:** 1) Общините на територията на МИГ „Костинброд - Своге“ – за всички дейности, при условия, че: 1.1) се изпълняват в съответствие с общинския план за развитие на съответната община и да са съгласувани със Стратегията за местно развитие; 1.2) дейности за строителство, реконструкция и/или рехабилитация на нови и съществуващи улици, тротоари и съоръжения, и принадлежностите към тях са допустими, ако са изградени или реконструирани ВиК системите или не се предвижда да се изграждат или реконструират ВиК системи за период от седем години от датата на кандидатстване; 2) ВиК оператори за дейности, свързани с изграждане, реконструкция и/или рехабилитация на водоснабдителни системи и съоръжения в агломерации с под 2 000 е. ж. в селските райони; 3) Юридически лица с нестопанска цел (ЮЛНЦ), регистрирани по Закона за юридическите лица с нестопанска цел за дейности, свързани със социалната и спортната инфраструктура, и културния живот, които имат седалище и адрес на управление на територията на действие на МИГ и осъществява дейностите по проект на територията на действие на МИГ. 4) Читалища, регистрирани по Закона за народните читалища за дейности, свързани с културния живот. Кандидатите за финансова помощ трябва да отговарят на изискванията към бенефициентите, описани в Общите условия по мерките от Стратегията за ВОМР на МИГ „Костинброд - Своге“, финансирани от ПРСР 2014 – 2020 (ЕЗФРСР), а именно:1. Получателят на финансовата помощ трябва да има постоянен адрес- за физическите лица, и седалище и адрес на управление- за еднолични търговци и юридическите лица, на територията на действие на МИГ „Костинброд-Своге“ и да осъществява дейностите по проекта на територията на действие на МИГ.2. Не са допустими за подпомагане текущи разходи. Разходите са допустими, ако са извършени след подаване на заявлението за подпомагане, с изключение на общите разходи.3. Всички, проекти, представени по настоящата мярка следва да са придружени с анализ на икономическите и социални ползи (вкл. анализ разходи-ползи).**Не е допустим кандидат/получател на помощ и/или негов законен или упълномощен представител,** който не отговаря на следните условия за проекти, финансирани по ЕЗФРСР: 1. не е обявен в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си; изискването не се прилага, когато член на колективния управителен орган и/или на контролния орган на МИГ е физическо лице, което не е търговец или е община; 2. няма задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към община, или аналогични задължения, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила; видът и размерът на задълженията следва да са установени с влязъл в сила акт на компетентен орган; 3. не е лишен от правото да упражнява определена професия или дейност, установено с влязъл в сила акт на компетентен орган, съгласно законодателството на държавата, в която е извършено нарушението; 4. не е предоставил документ с невярно съдържание или не е представил изискваща се информация, свързана с удостоверяване липсата на основания за отказ за финансиране, критериите за подбор или изпълнението на договор, установени с влязъл в сила акт на компетентен орган, съгласно законодателството на държавата, в която е извършено нарушението; 5. не е сключил споразумение с други лица с цел нарушаване на конкуренцията, когато нарушението е установено с влязъл в сила акт на компетентен орган, съгласно законодателството на държавата, в която е извършено нарушението; 6. не е нарушил правата на интелектуалната собственост, когато нарушението е установено с влязъл в сила акт на компетентен орган, съгласно законодателството на държавата, в която е извършено нарушението; 7. не е опитал, когато нарушението е установено с влязъл в сила акт на компетентен орган, съгласно законодателството на държавата, в която е извършено нарушението: а) да повлияе на лице с правомощие за вземане на решения или контрол от УО на някой от Европейските структурни и инвестиционни фондове, включен в стратегията за ВОМР, и/или от Държавен фонд "Земеделие" (ДФЗ), свързано с одобрението за получаване на финансова помощ, чрез предоставяне на невярна или заблуждаваща информация; б) да получи информация от лице с правомощие за вземане на решения или контрол от УО на някой от Европейските структурни и инвестиционни фондове, включен в стратегията за ВОМР, и/или от ДФЗ, която може да му даде неоснователно предимство, свързано с одобрението за получаване на финансова помощ; 8. не е установено с влязло в сила наказателно постановление или съдебно решение, че е нарушил чл. 118, 128, 245 и 301 – 305 от Кодекса на труда или аналогични задължения, установени с акт на компетентен орган, съгласно законодателството на държавата, в която кандидатът или участникът е установен; 9. не е доказано, че е виновен за неизпълнение на договор за предоставяне на финансова помощ от Европейските инвестиционни и структурни фондове, договор за обществена поръчка, на договор за концесия за строителство или за услуга, довело до предсрочното му прекратяване, изплащане на обезщетения или други подобни санкции, което е било разкрито, с изключение на случаите, когато неизпълнението засяга по-малко от 50 на сто от стойността или обема на договора; 10. не са констатирани при проверка, одит или разследване, проведено от разпоредител с бюджет, Европейската служба за борба с измамите или Европейската сметна палата, значителни недостатъци при спазването на основните задължения по изпълнение на договор за предоставяне на финансова помощ от Европейските инвестиционни и структурни фондове, на договор за обществена поръчка, на договор за концесия за строителство или за услуга, което е довело до предсрочното им прекратяване, изплащане на обезщетения или други подобни санкции; 11. не е извършил нередност, която е установена с влязъл в сила акт на компетентните органи, съгласно законодателството на държавата, в която е извършена нередността; 12. няма изискуеми и ликвидни задължения към ДФЗ; 13. не е включен в системата за ранно откриване на отстраняване по чл. 108 от Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (обн., ОВ, L 298/1 от 26 октомври 2012 г.), наричан по-нататък "Регламент (ЕС, Евратом) № 966/2012"; 14. не е свързано лице по смисъла на § 1, т. 1 от допълнителните разпоредби на Закона за предотвратяване и установяване на конфликт на интереси с лице на ръководна длъжност в УО на някоя от програмите, отговорни за управление на Европейските структурни и инвестиционни фондове, включен в стратегията за ВОМР или в ДФЗ; 15. не е лице, което е на трудово или служебно правоотношение в ДФЗ или УО на някоя от програмите, отговорни за управление на Европейските структурни и инвестиционни фондове, включен в стратегията за ВОМР до една година от прекратяване на правоотношението; 16. не е осъден с влязла в сила присъда, освен ако е реабилитиран, за: а) участие в организирана престъпна група по чл. 321 и 321а от Наказателния кодекс; б) подкуп по чл. 301 – 307 от Наказателния кодекс; в) престъпление против финансовата, данъчната или осигурителната система, включително изпиране на пари, по чл. 253 – 260 от Наказателния кодекс; г) престъпление против стопанството по чл. 219 – 252 от Наказателния кодекс; д) престъпление против собствеността по чл. 194 – 217 от Наказателния кодекс; е) престъпление по чл. 108а от Наказателния кодекс; ж) престъпление по чл. 159а – 159г от Наказателния кодекс; з) престъпление по чл. 172 от Наказателния кодекс; и) престъпление по чл. 192а от Наказателния кодекс; й) престъпление по чл. 352 – 353е от Наказателния кодекс; к) престъпление, аналогично на тези по букви "а" до "й", в друга държава членка или трета страна; 17. не е лице, което не е изпълнило разпореждане на Европейската комисия за възстановяване на предоставена неправомерна и несъвместима държавна помощ; 18. не е лице, което лично или в качеството си на собственик, управител или контролиращ друго лице предоставя или е предоставяло консултантски услуги на същата МИГ, свързани с разработването и прилагането на стратегия за ВОМР.19. не е свързано лице по смисъла на § 1, от допълнителните разпоредби на Търговския закон с представляващ по закон и/или пълномощие, с член на управителния или контролния орган на местната инициативна група или с кмета на съответната община на територията на МИГ.20. не е лице, член на колективния управителен орган или на контролния орган на МИГ и не е свързано лице с член на колективния управителен орган или на контролния орган на МИГ по смисъла на § 1 от допълнителните разпоредби на Търговския закон.21. не е свързано лице по смисъла на § 1 от допълнителните разпоредби на Търговския закон с друг член на колективния управителен или представляващ по закон и пълномощие член на колективния управителен орган на МИГ и/или на контролния орган на МИГ или представляващ по закон и пълномощие член на контролния орган на МИГ.\* т. 19, т.20 и т.21 се отнасят за кандидати, които не са публични органи. |

**12. Допустими партньори:**

|  |
| --- |
| Неприложимо |

**13.Дейности, допустими за финансиране:**

|  |
| --- |
| 1) Строителство, реконструкция и/или рехабилитация на нови и съществуващи общински пътища, улици и тротоари, и съоръженията и принадлежностите към тях; 2) Изграждане, реконструкция и/или рехабилитация на водоснабдителни системи и съоръжения в агломерации с под 2 000 е. ж. в селските райони; 3) Изграждане и/или обновяване на площи за широко обществено ползване, предназначени за трайно задоволяване на обществените потребности от общинско значение; 4) Изграждане, реконструкция, ремонт, оборудване и/или обзавеждане на социална инфраструктура за предоставяне на услуги, които не са част от процеса на деинституционализация на деца и възрастни, включително транспортни средства; 5) Реконструкция и/или ремонт на общински сгради, в които се предоставят обществени услуги, с цел подобряване на тяхната енергийна ефективност; 6) Изграждане, реконструкция, ремонт, оборудване и/или обзавеждане на спортна инфраструктура; 7) Изграждане, реконструкция, ремонт, реставрация, закупуване на оборудване и/или обзавеждане на обекти, свързани с културния живот, включително мобилни такива, включително и дейности по вертикалната планировка и подобряване на прилежащите пространства; 8) Реконструкция, ремонт, оборудване и/или обзавеждане на общинска образователна инфраструктура с местно значение в на територията на МИГ. |

**14. Категории разходи, допустими за финансиране:**

**14.1 Допустими разходи**

|  |
| --- |
| 1) Строителство, реконструкция, рехабилитация, изграждане, обновяване, ремонт и/или реставрация на сгради и/или помещения и/или друга недвижима собственост, съгласно допустимите за подпомагане дейности: а) разходи, свързани с прякото изпълнение на строително-монтажните работи; б) непредвидени разходи в размер до 5% от стойността на одобрените разходи по буква „а“; 2) Закупуване на нови транспортни средства, оборудване и обзавеждане до пазарната им стойност, включително чрез финансов лизинг, съгласно допустимите за подпомагане дейности; 3) Придобиване на компютърен софтуер, патентни и авторски права, лицензи, регистрация на търговски марки, до пазарната им стойност; 4) Разходи, свързани с проекта, в т. ч. разходи за хонорари за архитекти, инженери и консултанти, консултации за икономическа и екологична устойчивост на проекта, извършени както в процеса на подготовка на проекта преди подаване на заявлението за подпомагане, така и по време на неговото изпълнение. Разходите, свързани с проекта не трябва да надхвърлят 12% от сумата на разходите за строителство и придобиване на ДМА и ДНА.(разходите по т.1, буква „а“, т.2 и 3). 5) Разходите, свързани с попълване на анализ разходи-ползи (финансов анализ), извършване на предпроектни проучвания и окомплектоване на пакета от документи и консултантски услуги, свързани с изпълнението , и отчитане на дейностите по проекта до изплащане на помощта не следва да надхвърля 5 на сто от стойността на общите допустими разходи.Разходите за ДДС са допустими в случаите, когато не подлежат на възстановяване в съответствие с националното законодателство в областта на ДДС. |

* 1. **Недопустими разходи**

|  |
| --- |
| Недопустими разходи по настоящите Условия за кандидатстване са:1. закупуване или наем на земя и сгради;
2. закупуване на оборудване и обзавеждане втора употреба;
3. данък върху добавена стойност, освен когато не е възстановим;
4. оперативни разходи, включително разходи за поддръжка, наеми, застраховка, текущ ремонт;
5. банкови и административни такси, разходи за гаранции, изплащане и рефинансиране на лихви, застраховки;
6. обезщетения за отчуждаване на имоти;
7. принос в натура;
8. закупуване на оборудване, включително компютърен софтуер, над пазарната им стойност;
9. едногодишни растения;
10. плащания в брой;
11. лихви и комисиони, печалба на лизинговата компания, разходи по лихви за рефинансиране, оперативни и застрахователни разходи по лизинговия договор в случаите на финансов лизинг;
12. инвестиции, за които ДФЗ-РА или друг компетентен орган установи изкуствено създадени условия за получаване на помощта с цел осъществяване на предимство в противоречие с целите на мярката;
13. инвестиции, които представляват обикновена подмяна;
14. инвестиции, за които се установи, че ще имат отрицателно въздействие върху околната среда;
15. неустойки за неизпълнение по договорите с избраните доставчици/изпълнители;
16. натрупани лихви върху изплатени авансови плащания;
17. инвестиции в частта им, която надвишава референтните разходи;
18. инвестиции, за които е установено двойно финансиране;

Недопустими по настоящата процедура са разходите, съгласно чл. 21, ал. 2 от Наредба 22 от 2015 г. |

**15.Допустими целеви групи(ако е приложимо):**

Неприложимо

|  |  |
| --- | --- |
| **16.Приложим режим на минимални/държавни помощи (ако е приложимо):**

|  |
| --- |
| Предоставянето на публичен ресурс, вкл. Безвъзмездна финансова помощ по настоящата процедура трябва да бъде съобразено с правилата за държавна помощ, като се отчита принципната недопустимост на държавните помощи и възможните хипотези на съвместимост, които Договорът за ЕС, Регламентите и националното законодателство предвиждат.Бенефициентите по процедура BG06RDNP001-19.679 Подмярка 7.2. Подкрепа за инвестиции в създаването, подобряването или разширяването на всички видове малка по мащаби инфраструктура, включително инвестиции в енергия от възобновяеми източници и спестяване на енергия“ са длъжни да спазват законодателството в областта на обществените поръчки и държавните помощи, и да не допускат средствата, получени по административния договор да бъдат предоставени на трети лица в нарушение на режима на държавни помощи.За да бъде финансирането класифицирано като държавна помощ, трябва да са налице всички четири характеристики, описани в чл. 107 от ДФЕС, а именно: 1) Финансирането се предоставя от държавата или чрез държавни ресурси. Средствата предоставени по мерките и подмерките по ПРСР 2014 - 2020 г., вкл. чрез Стратегиите за водено от общностите местно развитите, се считат за държавен ресурс, тъй като всяка държава-членка определя как да се изразходват. В тази връзка изследването на това условие не е необходимо за всеки конкретен случай, тъй като е предварително установено, че същото е налице.2) Финансирането облагодетелства определени предприятия или производства на някои стоки. Общодостъпни мерки, налични при еднакви условия за всички предприятия в еднаква ситуация във всички части на държавата-членка не отговаря на този критерий.3) Финансирането нарушава или заплашва да наруши конкуренцията. Когато не е налице икономическа дейност или в съответния сектор не е налице свободен пазар на стоки и услуги, т.е. не е налице конкуренция, този критерий не е изпълнен. Същото важи при случаи на неконкурентен пазар или пазар, на който се наблюдават пазарни дефекти, които се явяват пречка пред конкуренцията.4) Финансирането засяга търговията между държавите-членки. При условие, че всички критерии по-горе са изпълнени, но финансирането не застрашава конкуренцията на общностния пазар, правилата за държавна помощ не се прилагат. Такъв е случая на „местни дейности“ или общинска инфраструктура (с локален ефект), които може да се считат, че не засягат търговията в рамките на общността дори ако тя бъде експлоатирана с търговска цел. За целта трябва да се докаже, че дейностите са изцяло или преобладаващо) предназначени за използване от местното население и липсва ефект върху пазарите и потребителите от съседните държави членки.Отпусканите средства по Мярка 7.2 „Подкрепа за инвестиции в създаването, подобряването или разширяването на всички видове малка по мащаби инфраструктура, включително инвестиции в енергия от възобновяеми източници и спестяване на енергии“ от Стратегията за ВОМР на МИГ „Костинброд-Своге“ ще бъдат предоставяни в режим „непомощ“ за част от подпомаганите дейности. За другата част от дейностите е допусната възможност за предоставянето на средства в режим: „непомощ“ или „помощ“. Финансовото подпомагане няма да представлява „държавна помощ“ по смисъла на чл. 107, параграф 1 от ДФЕС за следните дейности, допустими за финансиране по процедурата:1. Дейност 1: Строителство, реконструкция и/или рехабилитация на нови и съществуващи общински пътища, улици, тротоари и съоръженията и принадлежностите към тях; 2. Дейност 2: Изграждане, реконструкция и/или рехабилитация на водоснабдителни системи и съоръжения в агломерации с под 2 000 е. ж. в селските райони; 3. Дейност 3: Изграждане и/или обновяване на площи, за широко обществено ползване, предназначени за трайно задоволяване на обществени потребности от общинско значение; 4. Дейност 5: Реконструкция и/или ремонт на общински сгради, в които се предоставят обществени услуги, с цел подобряване на тяхната енергийна ефективност;5. Дейност 8: Реконструкция, ремонт, оборудване и/или обзавеждане на общинска образователна инфраструктура с местно значение в селските райони.Финансовото подпомагане може да бъде предоставено в два режима: „непомощ“ и „помощ“ за следните дейности, допустими за финансиране по процедурата:1. Дейност 4: Изграждане, реконструкция, ремонт, оборудване и/или обзавеждане на социална инфраструктура за предоставяне на услуги, които не са част от процеса на деинституционализация на деца или възрастни, включително транспортни средства;2. Дейност 6: Изграждане, реконструкция, ремонт, оборудване и/или обзавеждане на спортна инфраструктура;3. Дейност 7: Изграждане, реконструкция, ремонт, реставрация, закупуване на оборудване и/или обзавеждане на обекти, свързани с културния живот, вкл. мобилни такива, вкл. и дейности по вертикалната планировка и подобряване на прилежащите пространства.Финансовото подпомагане по процедурата за дейности от 1-8 няма да представлява „държавна помощ“ при следните случаи и поради изброените основания: Мерките, които предвиждат изграждане/реконструкция/рехабилитация/обновяване на инфраструктура, която ще бъде обществено достъпна и няма да бъде експлоатирана по икономически начин и съответно няма да бъде предоставяна за управление и ползване на предприятия, не представляват държавна помощ. Дейностите по Мярка 7.2. не представляват държавна помощ, когато не застрашават да нарушат свободната конкуренция чрез поставяне в по-благоприятно положение на определени предприятия, производството или търговията на определени стоки или предоставянето на определени услуги, които засягат търговията между държавите-членки на ЕС.Комисията е счела, че някои мерки за публични финансирания на инфраструктура не са в състояние да засегнат търговията между държавите членки, по-специално за местна или общинска инфраструктура, дори ако тя може да бъде експлоатирана с търговска цел. Характеристика от значение при тези случаи е предимно местните региони на обслужване, както и доказателства, че е малко вероятно трансграничните инвестиции да бъдат засегнати повече от незначително от такива мерки (т. 210 от Известие на Комисията относно понятието за държавна помощ, посочено в член 107, § 1 от Договора за функционирането на Европейския съюз 2016/C 262/01, наричано по-натам „Известие на Комисията“).Допустимите по мярката дейности са насочени към задоволяване на основни потребности на местното население. Те са с локално въздействие и ефектът им се простира единствено върху територията на МИГ – в случая територията на общините Симитли, Кресна и Струмяни, на публични органи или организации, за изпълнение на функции определени със закон, която не може да окаже влияние върху търговията в държавите членки. При финансиране на проект, включващ само нестопански (неикономически) дейности и изпълняван от получатели публични органи или лице регистрирано по реда на Закона за юридическите лица с нестопанска цел, или по Закона за народните читалища, когато изпълняват дейност, представляваща задача, която е част от основните функции на държавата или е свързана с тези функции по естеството си, целта си и разпоредбите, на които подлежи, не се прилагат чл. 107 и 108 от Договора за функционирането на Европейския съюз. Когато изброените получатели осъществяват едновременно икономическа и неикономическа дейност, тe могат да се разглежда като получатели на държавна помощ или минимална помощ само по отношение на икономическите им дейности, при условие че:• икономическата и неикономическата дейност са напълно отделени финансово-счетоводно по отношение на активите, пасивите, приходите и разходите от дейностите, и/или • е налице фактическо обособяване на съответните дейности чрез отделен субект (чл. 20 ал. 3 от Закон за държавните помощи).Съгласно т. 203 от Известие на Комисията относно понятието за държавна помощ, посочено в чл. 107, §1 от ДФЕС (2016/С 262/01), публичното финансиране на инфраструктура, която не е предназначена за търговска експлоатация, по принцип е изключено от прилагането на правилата за държавна помощ. Това се отнася например за инфраструктура, която се използва за дейности, които държавата извършва обикновено, когато упражнява своите публични правомощия или която не се използва за предлагане на стоки или услуги на определен пазар (например пътища, достъпни за публично ползване). Естеството на тези дейности не е стопанско и следователно те не попадат в приложното поле на правилата за държавна помощ, както не попада и публичното финансиране за съответната инфраструктура. Когато подпомагането е в режим „непомощ“ общината не може да предоставя под наем сградите и обектите, за които ще бъде предоставена финансова помощ за този вид дейност или под друга форма да ги ползва по икономически начин. Следва да се има предвид, че според т. 207 от Известие на Комисията при смесено използване на инфраструктурата и в случай че същата се използва почти изключително за нестопанска дейност, нейното финансиране може да попадне изцяло извън правилата за държавни помощи. Това е допустимо при условие, че стопанското използване е само спомагателно, т.е. дейност, която е пряко свързана и необходима за експлоатацията на инфраструктурата или неразривно свързана с нейната основна нестопанска употреба и обхватът на спомагателните стопански дейности трябва да остава ограничен спрямо капацитета на инфраструктурата. Освен това Комисията счита, че публичното финансиране, предоставено за обичайни съоръжения (например ресторанти, магазини или платен паркинг) на инфраструктурата, които се използват почти изключително за нестопанска дейност, обикновено не оказва влияние върху търговията между държавите членки, тъй като тези обичайни съоръжения е малко вероятно да привлекат клиенти от други държави членки и тяхното финансиране е малко вероятно да окаже повече от пренебрежим ефект върху трансграничните инвестиции или установяване.Инвестициите, финансирани по процедурата, ще се проектират и изграждат, а оборудването ще се закупува от изпълнители, определени по реда на ЗОП, чрез провеждането на открити, прозрачни, достатъчно добре разгласени, недискриминационни и безусловни процедури, по отношение на които, ДФЗ осъществява предварителен и последващ контрол за законосъобразност. В останалите случаи получателите на финансова помощ е необходимо да прилагат Постановление №160/2016 г. за определяне правилата за разглеждане и оценяване на оферти и сключването на договорите в процедурата за избор с публична покана от бенефициенти на безвъзмездна финансова помощ от Европейските структурни и инвестиционни фондове, които не са възложители по смисъла на ЗОП, която също е предмет на последващ контрол от финансиращия орган. В този смисъл, на ниво изпълнители подпомагането също не може да създаде риск за конкуренцията на пазара, тъй като не води до създаване на предимство за определен изпълнител по смисъла на чл. 107, параграф 1 от Договора за функциониране на ЕС. В допълнение, финансирането по изброените по-долу дейности не се третира като държавна помощ по-настоящата процедура и поради следните конкретни основания:Дейност 1: Строителство, реконструкция и/или рехабилитация на нови и съществуващи общински пътища, улици, тротоари и съоръженията и принадлежностите към тях:Това са дейности по строителство (изграждане), реконструкция и/или рехабилитация на общодостъпна инфраструктура като общински пътища, уличната мрежа, тротоари, велосипедни алеи и др., които няма да бъдат експлоатирани по икономически начин. Инфраструктурата се използва по неикономически начин - тя е общодостъпна и се ползва безвъзмездно, когато общината не реализира приходи от управлението или ползването й, или ако реализира приходи от тази инфраструктура, те са в резултат на дейност, която е неделима и спомагателна спрямо неикономическата. Приходите от стопанска дейност от ползването на улиците в общия случай са пренебрежително малки спрямо неикономическата дейност. Съгласно разпоредбите на Съобщение на Комисията за понятието за държавна помощ съгласно чл. 107, параграф 1 от ДФЕС - публичното финансиране на инфраструктура, която не е предвидена за търговска експлоатация, се изключва от приложението на правилата за държавна помощ (съгласно точка 203 от Известие на Комисията).В този случай безвъзмездната финансова помощ по настоящите Условия за кандидатстване не представлява държавна помощ, тъй като общините действат в качеството си на публични органи, като собственици на улиците и не представляват предприятия по смисъла на чл. 107 от Договора за функциониране на ЕС. Случаите на осъществяване на спомагателна стопанска дейност не променя установената хипотеза на липса на държавна помощ, тъй като основната функция на получателя е запазена и по същество той не се явява предприятие. Финансовото подпомагане по Дейност 1 от настоящата процедура не представлява „държавна помощ” по смисъла на чл. 107, параграф 1 от ДФЕС.Дейност 2: Изграждане, реконструкция и/или рехабилитация на водоснабдителни системи и съоръжения в агломерации с под 2 000 е. ж. в селските райони:Съгласно практиката на ЕС, докато експлоатацията на мрежи за водоснабдяване и канализация представлява стопанска дейност, самото изграждане на всеобхватна мрежа за водоснабдяване и канализация обикновено отговаря на условията, посочени в т. 211 от Известието (когато инфраструктурата не среща пряка конкуренция от други инфраструктури от същия вид или други инфраструктури от различен вид, предлагащи услуги със значителна степен на заменяемост, или пряко с такива услуги. Липсата на пряка конкуренция между инфраструктурите е най-характерна за широко обхватните мрежови инфраструктури, които са естествени монополи, т.е. чието дублиране би било икономически нецелесъобразно) и поради това неговото финансиране обикновено не нарушава конкуренцията или не засяга търговията между държавите членки. За да е възможно цялото публично финансиране на даден проект да попадне извън приложното поле на правилата за държавни помощи, държавите членки трябва да гарантират, че финансирането, предоставено за изграждането на инфраструктура, не може да се използва за кръстосано субсидиране или за непряко субсидиране на други стопански дейности, включително за управление на инфраструктурата (т. 212 от Известие на Комисията).Собствеността на ВиК системите и съоръженията, за които може да бъде получено подпомагане по настоящата процедура, е публична общинска. Дейността по изграждането, стопанисването и управлението на ВиК системите е във връзка с изпълнение на публичните функции на държавата и общините, възложени им със закон (Закон за водите, ЗРВКУ). ВиК отрасъла е от обществен интерес и предоставянето на услугите не облагодетелства избирателно конкретно предприятие или сектор. Възлагането на строителните дейности на ВиК инфраструктурата става чрез конкурс – обществена поръчка, осигуряващ конкуренция между изпълнителите, равен достъп на кандидатите и публичност при изразходването на финансовия ресурс. По настоящата процедура е допустимо финансиране на водоснабдителни системи и съоръжения в много малки населени места – агломерации с под 2 000 е. ж., от което е видно че става въпрос за инфраструктура с ограничено местно значение, което изключва възможността да бъде повлияно неблагоприятно на конкуренцията и пазарните взаимоотношения между страните – членки (т. 210 от Известието на Комисията). Общината като собственик на съоръженията води отделно счетоводство за стопанските си дейности, ако осъществява такива, а ВиК операторите, които управляват ВиК инфраструктурата имат нормативно определено задължение да водят отделна счетоводна отчетност за всяка дейност предмет на ценово регулиране. Следователно подпомагането не може да се използва за кръстосано субсидиране или за непряко субсидиране на други стопански дейности, включително за управлението на инфраструктурата, а само за нейното изграждане. След извършване на инвестицията, стойността на финансовото подпомагане за нея не следва да бъде калкулирана от оператора на услугата в цената на предоставената услуга.При и след изпълнение на проекта, съответствието с изискването за водене на отделна счетоводна отчетност и за недопускане на кръстосано субсидиране или непряко субсидиране на други стопански дейности ще бъде контролирано от финансиращия орган и МИГ. Решението на национално ниво относно приложимия режим по държавни помощи за ВиК сектора, което не е финализирано, е че финансирането с публични средства на инфраструктурата в отрасъл водоснабдяване и канализация попада извън обхвата на държавните помощи, по смисъла на чл. 107, параграф 1 от ДФЕС. Кандидатите следва да имат предвид, че Държавен фонд „Земеделие“ може да подписва договори за предоставяне на финансова помощ за тази дейност след получаване на позиция на Европейската комисия и влизане в сила на решението на национално ниво.Финансовото подпомагане по допустима дейност 2 от настоящата процедура не представлява „държавна помощ“ по смисъла на чл. 107, параграф 1 от ДФЕС.Дейност 3: Изграждане и/или обновяване на площи, за широко обществено ползване, предназначени за трайно задоволяване на обществени потребности от общинско значение:Съгласно понятието за площи за широко обществено ползване по настоящите Условия за кандидатстване ще се финансират - паркове, градини, улично озеленяване, площади и др. Собствеността на тези обекти е публична общинска. Обектите няма да бъдат експлоатирани по икономически начин. Инфраструктурата се използва по неикономически начин, когато общината не реализира приходи от управлението или ползването й, или ако реализира приходи от тази инфраструктура, те са в резултат на дейност, която е неделима и спомагателна спрямо неикономическата. Приходите от стопанска дейност от ползването на парковете или площадите в общия случай са пренебрежително малки спрямо неикономическата дейност. Съгласно разпоредбите на Съобщение на Комисията за понятието за държавна помощ съгласно чл. 107, параграф 1 от ДФЕС - публичното финансиране на инфраструктура, която не е предвидена за търговска експлоатация, се изключва от приложението на правилата за държавна помощ. Инфраструктурата, за която се предоставя безвъзмездна финансова помощ е с отворен достъп и няма да се експлоатира по икономически начин.В този случай безвъзмездната финансова помощ по настоящите Условия за кандидатстване не представлява държавна помощ, тъй като общините действат в качеството си на публични органи, като собственици на парковете, градините, улично озеленяване и др. и не представляват предприятия по смисъла на чл. 107 от Договора за функциониране на ЕС. Случаите на осъществяване на спомагателна стопанска дейност не променя установената хипотеза на липса на държавна помощ, тъй като основната функция на получателя е запазена и по същество той не се явява предприятие. Освен това в този случай се прехвърля ресурс от един публичен орган към друг.По настоящите Условия за кандидатстване се предоставя безвъзмездна финансова помощ за малка по размери инфраструктура, която е разположена в селските райони и има локален ефект предимно за местно население и не застрашава да засегне търговията между държавите-членки.Това са дейности по изграждане на общодостъпна инфраструктура, тъй като при тях е предвидено с безвъзмездната финансова помощ да се финансира само обществена инфраструктура с отворен достъп, която няма да генерира приходи и да се експлоатира по икономически начин.Дейност 5: Реконструкция и/или ремонт на общински сгради, в които се предоставят обществени услуги, с цел подобряване на тяхната енергийна ефективност:По отношение на интервенциите за енергийна ефективност в общински сгради, в които се предоставят обществени услуги, подпомагането им не попада в обхвата на правилата за държавните помощи. Финансовото подпомагане ще се предоставя за сгради, които са публична собственост и се ползват от посочените органи (администрации) за обичайната им управленска/регулаторна дейност, която е с неикономически характер. В определението на интервенцията изрично е дефинирано, че са допустими сгради, в които се предоставят „обществени услуги“. За да бъде приложим режим „непомощ“ спрямо финансиране на публични сгради, обекти и инфраструктура, следва същите да бъдат използвани по неикономически начин, като отдаването под наем на сгради и обекти е само една от възможностите за използването им по икономически начин. Съгласно практиката на Европейската комисия и СЕС, представени в Известие на Комисията относно понятието за държавна помощ, посочено в чл. 107, § 1 от ДФЕС (2016/С 262/01), публичното финансиране на инфраструктура, която не е предназначена за търговска експлоатация, по принцип е изключено от прилагането на правилата за държавна помощ (т.203 и сл.). Видно от т. 207 от Известието, при смесено използване на инфраструктурата и в случай, че същата се използва почти изключително за нестопанска дейност, нейното финансиране може да попадне изцяло извън правилата за държавни помощи. Това е допустимо при условие, че стопанското използване е само спомагателно, а публичното финансиране, предоставено за обичайни съоръжения (например: ресторанти, магазини или платен паркинг) на инфраструктурата, които се използват почти изключително за нестопанска дейност, обикновено не оказва влияние върху търговията между държавите членки.Финансовото подпомагане по допустима Дейност 5 от настоящата процедура не представлява „държавна помощ“ по смисъла на чл. 107, параграф 1 от ДФЕС.Дейност 8: Реконструкция, ремонт, оборудване и/или обзавеждане на общинска образователна инфраструктура с местно значение в селските райони:В рамките на тази дейност се подпомага само публична инфраструктура, предназначена за функционирането на институциите от системата на образованието, финансирана чрез общинския бюджет, в която не се извършва икономическа дейност. Общинската образователна инфраструктура е част от общественото образование организирано в рамките на националната образователна система. Съгласно Закона за предучилищното и училищното образование (ЗПУО), предучилищното образование над 4 годишна възраст и училищното образование до навършване на 16 годишна възраст са задължителни. Съгласно чл. 9 от ЗПУО задължителното предучилищно и училищно образование в държавните и в общинските детски градини и училища е безплатно за децата и учениците. За него не се заплащат такси и материалната база се ползва безплатно. Съгласно чл. 8 от същия закон, държавата и общините се задължават да осигурят условия за обхват на децата в детските градини и групите за предучилищно образование. Общинските недвижими имоти, предоставени за управление на общинските училища, детски градини и центрове за подкрепа за личностно развитие, са публична общинска собственост (чл. 302 от ЗПУО). Както се вижда от нормативната база, местните власти са отговорни за предоставянето на образователни услуги в общинските детски градини, училищата и центрове за подкрепа. На общините е възложено от държавата чрез закон да осигуряват и контролират средствата за издръжката, изграждането, обзавеждането и основния ремонт на тези обекти. В този смисъл обслужването на общинската образователна инфраструктура е възложено със закон на общините в качеството им на регулаторен орган, не представлява икономическа дейност и те не отговарят на определението за предприятие. Съгласно т.28 от Известие на Комисията, обществено образование, организирано в рамките на националната образователна система и контролирано от държавата, може да се счита за нестопанска дейност, когато държавата, създавайки и поддържайки такава система на публично образование, която се финансира от държавния бюджет, а не от учениците или техните родители, изпълнява своята мисия по отношение на населението в социалната, културната и образователната сфера. Според съдебната практика на ЕС неикономическото естество на общественото образование по принцип не се засяга от факта, че учениците или техните родители понякога трябва да заплатят такси за обучение или записване, които подпомагат оперативните разходи на системата. Тези финансови вноски често обхващат само малка част от реалните разходи за услугата и затова не могат да бъдат смятани за възнаграждение за предоставената услуга. Следователно те не променят неикономическия характер на образователната услуга, която се финансира предимно с публични средства.На последно място в самата дефиниция на допустимата дейност е посочено че става въпрос за финансиране на общинска образователна инфраструктура с местно значение, което изключва приложимостта на чл. 107 от ДФЕС по отношение на възможност за влияние на помощта върху търговията с държавите – членки. Финансовото подпомагане по допустима Дейност 8 от настоящата процедура не представлява „държавна помощ“ по смисъла на чл. 107, параграф 1 от ДФЕС.При попълване на секция 5 „Бюджет“ във Формуляра за кандидатстване в ИСУН 2020, кандидатите следва да въведат всеки от разходите за тези дейности в режим „Неприложимо“ (т.е. непомощ). Категорията „непомощ“ следва да бъде отразена и в колона „приложим режим на държавни помощи“ от Таблицата за допустимите инвестиции дейности (ТДИД). Финансовото подпомагане по настоящата процедура за дейност 4, 6 и 7 няма да представлява „държавна помощ“ по смисъла на чл. 107, параграф 1 от ДФЕС от настоящия раздел в следните случаи и на изброените основания: Интервенцията има изключително локално въздействие и е предназначена за ползване основно от населението в границите на населени места от общината от територията на МИГ.Публичното подпомагане на предприятията представлява държавна помощ по смисъла на чл. 107, параграф 1 от ДФЕС, само доколкото „засяга търговията между държавите членки“. Комисията е установила, случаи в които подпомагането има чисто местно въздействие и следователно не оказва въздействие върху търговията между държавите членки. Това са случаите, в които бенефициентът доставя стоки и услуги в ограничен район на дадена държава-член и е малко вероятно да привлече клиенти от други държави членки и мярката няма влияние върху условията на трансграничните инвестиции (съгласно т. 196 от Известие на Комисията).В рамките на СВОМР на МИГ „Костинброд-Своге“ и настоящата процедура се предоставя безвъзмездна финансова помощ за малка по размери инфраструктура, която е разположена в общините Костинброд и Своге, води до подобряване на условията за живот само на територията на МИГ, има изключително локално въздействие и е предназначена за ползване от местното население, като по никакъв начин не засяга търговията между държавите членки.В случай на финансово подпомагане само за нестопански дейности от бенефициенти лица, регистрирани по реда на Закона за юридическите лица с нестопанска цел или по Закона за народните читалища, съгласно чл. 10, ал. 3 от Наредба № 22, чл. 107 и 108 от ДФЕС не се прилагат. В допълнение финансирането по изброените по-долу дейности няма да се третира като държавна помощ по-настоящата процедура и при следните конкретни условия:Дейност 4: Изграждане, реконструкция, ремонт, оборудване и/или обзавеждане на социална инфраструктура за предоставяне на услуги, които не са част от процеса на деинституционализация на деца или възрастни, включително транспортни средства:Финансирането за тази дейност ще представлява „непомощ“ когато:• интервенциите са върху публични общински сгради от социалната инфраструктура, която е общинска собственост; • социалната инфраструктура е за предоставяне на услуги с неикономически характер;• социалната услуга, за която се използва социална инфраструктура, предмет на подпомагане, е финансирана от държавния или от общинския бюджет. Съгласно законодателството в областта на държавните помощи, натрупаната практика на Съда на ЕС и ЕК, включително и методическите тълкувания и пояснения на последните, когато публичните органи на национално, регионално или местно равнище организират, възлагат или извършват услуги/дейности за задоволяване на потребностите на обществото, същите като цяло се квалифицират като услуги от общ (обществен) интерес. Ако тези услуги се реализират по неикономически начин (извън пазарно), те не са обхванати от правилата на Договора за функциониране на Европейския съюз (ДФЕС), отнасящи се до държавните помощи.Социалното подпомагане и предоставянето на социални услуги са дейности от значителен обществен интерес и са законово регламентирани в Закона за социалните услуги (ЗСУ), Закона за закрила на детето, Закона за социалното подпомагане, Закона за хората с увреждания и др., както и актовете по тяхното прилагане. Съгласно нормативната уредба, осъществяването на политиката в областта на социалното подпомагане е възложено на държавата в лицето на МС, Министърът на труда и социалната политика и Агенцията за социално подпомагане и на общините в лицето на кмета и общинския съвет, в качеството им на публични органи на власт. Предмет на подпомагането по настоящата процедура не е предоставяне на самите социалните услуги, а единствено изграждане/ обновяване на инфраструктурата, необходима за тяхното предоставяне. Социалната инфраструктура се използва за предоставяне на социални услуги насочени към уязвими групи – застрашени от социално изключване представители на местното население, приоритетно деца или хора с увреждания и в общия случай не представлява икономическа дейност. Икономическият интерес не би могъл да е водещ в този сектор, където движеща сила са потребностите на всички уязвими групи, които поради различни социални причини нямат възможност да заплатят реалната цена за предоставяната услуга. Намесата на държавата тук е необходима в по-голяма степен, предвид ролята на социалните услуги и тяхното важно значение за социалното включване на хората в уязвимо положение. Съгласно чл. 29 от ЗСУ общината е доставчик на социални услуги. Като доставчик на социални услуги тя не изпълнява икономическа дейност, а действа в качеството си на публичен орган, който провежда социалната политика на своята територия. Общините отговарят за планирането и предоставянето на социалните услуги, финансирани от държавния и общинския бюджет, като могат да ги осигуряват по няколко начина: чрез самостоятелно организиране и изпълнение на всички дейности, свързани с прякото предоставяне на социалните услуги; чрез специално създадени от общината за предоставянето на социалните услуги юридически лица; чрез възлагане на предоставянето на социалните услуги на частни доставчици на социални услуги.В случаите когато държавата или общината е делегирала функциите по предоставяне на социални услуги на частни субекти – доставчици на социални услуги, това не променя естеството на дейността като неикономическа, тъй като става въпрос за делегирана от държавата дейност и заплащането на тези услуги е от държавния или общинския бюджет, а не от самите доставчици или потребители. Дори когато се събират минимални такси те са в незначителен размер и не са достатъчни за да компенсират дори оперативните разходи за предоставяне на услугата. Разходите за изграждането и поддръжката на материалната инфраструктура, в която се предоставят социалните услуги не могат да бъдат покрити от таксите на потребителите им и не се включват в тях, защото няма да са в рамките на социалната поносимост. Таксите са нормативно определени: размерите на таксите за ползване на социални услуги, финансирани от държавния бюджет, се определят с тарифа, одобрена от Министерския съвет по предложение на министъра на труда и социалната политика. Размерите на таксите за ползване на предоставяните от общината социални услуги, които не се финансират от държавния бюджет, се определят от общинския съвет съгласно Закона за местните данъци и такси. Съгласно чл. 43 от ЗСУ стандартът за делегирана от държавата дейност, по който се финансира от държавния бюджет социална услуга, не може да надвишава размера на разходите за нейното предоставяне. Общините и частните доставчици на социални услуги нямат право да получават приходи от предоставянето на социални услуги, които се финансират от държавния бюджет. Възлагането на социални услуги от общините на частни доставчици става по прозрачен начин и на база конкурентен подбор на основание ясно разписана в закона процедура – чрез провеждане на конкурс (чл. 64 ЗСУ). Частният доставчик няма право да използва предоставеното финансиране за други услуги, дейности и разходи извън посочените в договора за възлагане на предоставянето на социалната услуга. Възлагането не променя характера на услугата като частна, тъй като тя продължава да бъде делегирана от държавата дейност или местна дейност.Дейност 6: Изграждане, реконструкция, ремонт, оборудване и/или обзавеждане на спортна инфраструктура:Финансирането по настоящата процедура ще представлява „непомощ“ когато: • интервенциите са върху публични общински сгради или терени от спортната инфраструктура, които са общинска собственост; • спорната инфраструктура е за услуги със свободен обществен достъп и с неикономически характер.Инфраструктурата се използва по неикономически начин, когато общината не реализира приходи от управлението или ползването ѝ, или ако реализира приходи от тази инфраструктура, те са в резултат на дейност, която е неделима и спомагателна спрямо неикономическата. Публичното финансиране на инфраструктура, която не е предвидена за търговска експлоатация, се изключва от приложението на правилата за държавна помощ. Съгласно т. 197 от Известието на Комисията един от примерите в които Комисията е констатирала, че публичната подкрепа не е била в състояние да засегне търговията между държавите членки, е когото става въпрос за финансиране на спортни и развлекателни съоръжения, обслужващи предимно местна публика с малка вероятност да се привлекат клиенти или инвестиции от други държави членки. На следващо място не може да бъде предоставено предимство на определено предприятие или сектор когато няма селективност в ползването на публичната инфраструктура – тя може да бъде ползвана без ограничение от всички жители и посетители на съответната община.Дейност 7: Изграждане, реконструкция, ремонт, реставрация, закупуване на оборудване и/или обзавеждане на обекти, свързани с културния живот, вкл. мобилни такива, вкл. и дейности по вертикалната планировка и подобряване на прилежащите пространства:Финансирането по настоящата процедура ще представлява „непомощ“ когато:• интервенциите са върху обекти, свързани с културния живот, които са общинска собственост, читалища, музеи и библиотеки, археологически обекти и други сходни обекти, в които се извършват дейности в областта на културата и опазването на културното наследство;• дейностите в тези културни обекти са организирани по нетърговски начин и са от нестопанско естество;Съгласно т. 34 – 37 от Известието някои дейности, свързани с опазването на културното, историческото и природното наследство, могат да бъдат организирани по нетърговски начин и поради това да са от нестопанско естество. Заради това тяхното публично финансиране може да не представлява държавна помощ. Комисията счита, че публичното финансиране на дейностите в областта на културата или за опазване на културното наследство, които са достъпни за обществеността безвъзмездно, преследват чисто социална и културна цел, чието естество е нестопанско. В този смисъл фактът, че от посетителите на културна институция или от участниците в културна дейност или дейност за опазване на културното или историческото наследство, в това число опазването на природата, открита за широката общественост, се изисква да плащат някаква сума, която покрива само една малка част от реалните разходи, не променя нестопанското естество на тази дейност, тъй като платената сума не може да се счита за истинско възнаграждение за предоставената услуга.(Обратно – като дейности от стопанско естество могат да бъдат квалифицирани дейностите по опазване на културното или историческото наследство, финансирани предимно чрез такси, събирани от посетителите или от ползвателите, или чрез други търговски средства, както и дейности от които се възползват само някои предприятия, а не широката общественост – напр. реставрация на сграда — паметник на културата, използвана от частно дружество).Освен това много дейности по опазване на културното или историческото наследство обективно са незаменяеми (напр. съхраняването на обществени архиви, съдържащи уникални документи) и поради това изключват наличието на истински пазар. Според Комисията тези дейности също отговарят на критериите за нестопанско естество. В случаите, когато субект извършва дейности по опазване на културното или историческото наследство, някои от които са нестопански, а други от тях са стопански дейности, публичното финансиране, което субектът получава ще попадне в приложното поле на правилата за държавните помощи само доколкото това финансиране обхваща разходи, свързани със стопанските дейности.За тази дейност също е приложимо общото основание изключващо един от критериите за наличие на държавна помощ – локалното значение на съответните обекти, свързани с културния живот. Един от примерите, посочени в т. 197 от Известието на Комисията, когато публичната подкрепа не е била в състояние да засегне търговията между държавите-членки е при финансиране на културни прояви и субекти, извършващи стопански дейности, които обаче е малко вероятно да привлекат ползватели или посетители от сходни оферти в други държави членки.Когато са изпълнени горепосочените условия, финансовото подпомагане по Дейности 4, 6 и 7 не представлява „държавна помощ” по смисъла на чл. 107, параграф 1 от ДФЕС.Определяне на финансовото подпомагане като „помощ“:Финансовата помощ за инвестиции в социална, културна и спортна инфраструктура (дейности 4, 6 и 7), когато бенефициентът действа като „предприятие“ и извършва икономически дейности и има икономически интерес от инвестицията, ще бъде предоставяна по реда на Регламент (ЕС) 1407/2013 на Комисията от 18 декември 2013 година относно прилагането на членове 107 и 108 от Договора за функционирането на Европейския съюз към помощта de minimis (ОВ L 352 от 24.12.2013 г.), наричан по-нататък „Регламент (ЕС) № 1407/2013“ и ще представлява „минимална помощ“. В този случай се поставя праг, под който се приема, че размерът на помощта не заплашва да деформира конкуренцията и следователно чл. 107, т. 1 от Договора за функционирането на Европейския съюз не се прилага. Минимална е помощта, която поради своя размер не нарушава и не застрашава конкуренцията или има незначително въздействие върху нея и поради това не се счита за държавна помощ по смисъла на чл. 107, т. 1 от Договора за функционирането на Европейския съюз.В тези случаи се прилагат следните правила на Регламент № 1407/2013 и следва да се спазват следните условия:1. Регламент № 1407/2013 се прилага за помощите представяни на предприятията от всички сектори с изключение на тези посочени в чл. 1 и определенията за тях в чл. 2, § 1 на Регламента . Когато дадено предприятие упражнява дейност в секторите, посочени в чл.1, параграф 1, букви а), б) или в) от Регламент (ЕС) № 1407/2013, както и в един или повече от секторите или дейностите, обхванати от Регламент (ЕС) № 1407/2013, същият се прилага спрямо помощта, предоставяна за съответните един или повече сектори или дейности, при условие че съответната държава членка гарантира посредством подходящи средства, като например разделение на дейностите или разграничаване на разходите, че дейностите в изключените сектори не се ползват от помощ de minimis, предоставена съгласно Регламент (ЕС) № 1407/2013.Не се предоставя безвъзмездна финансова помощ, ако финансирането представлява помощи за дейности, свързани с износ за трети държави или държави членки, по-конкретно помощите, пряко свързани с изнасяните количества, със създаването и функционирането на дистрибуторска мрежа или с други текущи разходи, свързани с износа. Предоставянето на помощта не може да е обвързано с преференциалното използване на национални продукти спрямо вносни такива.2. Максималният размер на помощта по режим de minimis, за която се кандидатства, заедно с другите получени минимални помощи, не може да надхвърля левовата равностойност на 200 000 евро и съответно левовата равностойност на 100 000 евро, в случай на едно и също предприятие, което осъществява автомобилни товарни превози за чужда сметка или срещу възнаграждение, за период от три бюджетни години. Периодът от три бюджетни се отнася до текущата бюджетна година (на кандидатстването за минимална помощ или на сключване на договора за помощ de minimis) и предходните две. Таваните, посочени в чл.3, § 2 от Регламент (ЕС) № 1407/2013, се прилагат независимо от формата на помощта de minimis или от преследваната цел и без значение дали предоставената от държавата членка помощ се финансира изцяло или частично със средства, произхождащи от Съюза. Минималната помощ по процедурата следва да съответства напълно на чл.2, §1 и чл.3, § 7 от Регламент (ЕС) № 1407/2013.За целите на таваните, посочени в т. 2, помощта се изразява като парични безвъзмездни средства. Всички използвани стойности са в брутно изражение, т.е. преди облагане с данъци или други такси. В случаите, в които помощта се отпуска под форма, различна от безвъзмездна помощ, размерът на помощта е брутният еквивалент на безвъзмездна помощ. 3. Ако дадено предприятие изпълнява автомобилни товарни превози за чужда сметка или срещу възнаграждение, както и ако извършва други дейности, за които се прилага таванът от 200 000 EUR, таванът от 200 000 EUR се прилага за предприятието, при условие че съответната държава членка гарантира посредством подходящи средства, като например отделяне на дейностите или разграничаване на разходите, че помощите за дейността по автомобилни товарни превози не надвишават 100 000 EUR и че помощите de minimis не се използват за придобиване на товарни автомобили.4. Помощта се смята за отпусната от момента на подписване на договор за предоставяне на финансова помощ, независимо от датата на помощта de minimis. 5. Размерът на получените минимални помощи се определя като сбор от помощта, за която се кандидатства и получената минимална помощ на територията на Република България от:• предприятието кандидат;• предприятията, с които предприятието кандидат образува „едно и също предприятие“ по смисъла на чл. 2, § 2 на Регламент (ЕС) № 1407/2013;• всички предприятия, които са се влели, слели с или са придобити от някое от предприятията, образуващи „едно и също предприятие“ с предприятието кандидат, съгласно чл. 3, § 8 на Регламент (ЕС) № 1407/2013;• предприятията, образуващи „едно и също предприятие“ с предприятието кандидат, които са се възползвали от помощ de minimis, получена преди разделяне или отделяне, съгласно чл. 3, § 9 от Регламент (ЕС) № 1407/2013.6. Натрупването на минимални помощи в рамките на едно и също предприятие е съгласно разпоредбите на чл. 5 на Регламент (ЕС) № 1407/2013:• Когато дадено предприятие попада в приложното поле на Регламент (ЕС) № 1407/2013 помоща de minimis предоставена за него съгласно регламента може да се кумулира с помощ de minimis предоставена съгласно Регламент (ЕС) № 360/2012 на Комисията до тавана, установен в посочения регламент. Тя може да се кумулира с помощ de minimis, предоставяна съгласно други регламенти за такава помощ до съответния таван определен в чл. 3, §2 на Регламент (ЕС) № 1407/2013. • Помощта de minimis не се кумулира с държавна помощ във връзка със същите допустими разходи или с държавна помощ за същата мярка за рисково финансиране, ако чрез това кумулиране може да се надвиши най-високият съответен интензитет на помощта или размер на помощта, определен за конкретните обстоятелства на всеки отделен случай с регламент за групово освобождаване или решение, приети от Комисията. Помощ de minimis, която не е предоставена за конкретни допустими разходи или не може да бъде свързана с такива, може да се кумулира с друга държавна помощ, предоставена с регламент за групово освобождаване или решение, приети от Комисията.7. При определяне на максимално допустимият размер и съответно интензитет на помощта, се взема предвид както размера на минималната помощ, за която се кандидатства, така и общият размер на вече получена минимална помощ за дейности, проект или предприятие (извън тези, за които се кандидатства), независимо от това дали тази подкрепа е финансирана от местни, регионални, национални или общностни източници. 8. Праговете, посочени по-горе, не могат да бъдат заобикаляни чрез изкуствено разделяне на проекти със сходни характеристики и бенефициенти. 9. За изпълнението на обстоятелствата кандидатите посочват данните за получени минимални и държавни помощи в Декларация за минимални и държавни помощи, попълнена по образец – Приложение № 6 от Условията за кандидатстване.10. Цитираните по-горе условия на Регламента се проверяват на етап административно съответствие и допустимост на проектното предложение.11. За спазването на обстоятелствата се извършва проверка в Информационна система "Регистър на минималните помощи", Публичния регистър на Европейската комисия, Информационната система за управление и наблюдение на Структурните инструменти на ЕС в България 2007-2013 (ИСУН), Информационната система за управление и наблюдение на Структурните инструменти на ЕС в България (ИСУН 2020) и Търговския регистър.12. Периодът, който се проверява във връзка с натропането на минимални помощи, е три бюджетни години. Периодът от три бюджетни години се отнася до текущата бюджетна година (на кандидатстването за минимална помощ или на сключването на договора за помощ de minimis) и предходните две. За целите на определянето на тавана, помощта се изразява като парични безвъзмездни средства. Всички използвани стойности са в брутно изражение, т.е. преди облагане с данъци или други такси.Когато помощта е изплащана на траншове, същата се сконтира към стойността й към момента на нейното предоставяне. Лихвеният процент, който се използва за сконтиране, е сконтовият процент, приложим към момента на отпускане на помощта (може да бъде намерен на www.stateaid.minfin.bg/bg/page/424).13. Кандидатите нямат право да подават проектни предложения по процедурата за вече реализирани дейности или такива, финансирани по друг проект, програма или каквато и да е друга финансова схема, произлизаща от националния бюджет, бюджета на Общността или друга донорска програма.13.1. Последствията при неспазване на т.2 са отказване на помощта, служебно намаляване на помощта или възстановяване на неправомерно получена помощ ведно с дължимите лихви. 13.2. Когато в хода на оценката на проекта КППП установи, че с предоставяне на БФП, за която се кандидатства по процедурата ще бъде надвишен таванът за получената минимална помощ по Регламент (ЕС) №1407/2013 за три бюджетни години, тя намалява размера на безвъзмездната помощ и съответно интензитета до максимално допустимия. Намаляването се извършва след получаване на съгласието на кандидата. Намалението се прехвърля като сума в лева към собствения принос на кандидата. В случай че допълнителна информация и съгласие от кандидата не бъдат получени помощта ще бъде отказана.14. Преди сключване на договор за предоставяне на безвъзмездна финансова помощ, Държавен фонд „Земеделие“ прилага подходящи контролни механизми, които да гарантират изпълнението на всички приложими условия на Регламент (ЕС) № 1407/2013, включително ще извършва документална проверка на декларираните данни от одобрените кандидати в Декларацията за държавни/минимални помощи. 15. Държавен фонд „Земеделие“ информира министъра на финансите в срок до три дни от предоставянето на всяка помощ, попадаща в обхвата на минимална помощ, чрез въвеждане на информацията в Информационната система „Регистър на минималните помощи“.16. В договора за безвъзмездна финансова помощ, се съдържа информация относно вида на отпуснатата помощ, както и за възможните последствия от предоставянето й, включително условията за натрупване и възможността за възстановяване на неправомерно предоставена помощ по реда на Данъчно-осигурителния процесуален кодекс.17. Възстановяването на неправомерно получена минимална помощ се извършва по реда на чл.37 от Закона за държавните помощи (ЗДП). Не се разрешава предоставяне на нова минимална/държавна помощ на предприятие, което не е изпълнило решение на Европейската комисия за възстановяване на неправомерно предоставена минимална/държавна помощ и не е възстановило изцяло неправомерно получената минимална/държавна помощ. Възстановяването на недължимо платените и надплатените суми, както и на неправомерно получените или неправомерно усвоени средства, ще се извършва в съответствие с установения ред, съгласно действащите нормативни актове за плащане и договора за безвъзмездна финансова помощ.18. Ако проектното предложение на кандидат бъде одобрено и той подпише договор за предоставяне на финансова помощ, е длъжен да съхранява документацията относно получената помощ de minimis за период от 10 бюджетни години от датата, на която е предоставена последната индивидуална помощ по схемата и да я предоставя при поискване в срок от 5 работни дни на МИГ „Костинброд-Своге“ или на Държавен фонд „Земеделие“.Кандидатите за финансиране на дейности 3, 5 и 6 определят вида на подпомагането за което кандидатстват, на база условията, описани в настоящия раздел и попълват секция 5 от бюджета в ИСУН 2020 в режим „Неприложимо“, / т.е. „непомощ“/ или в режим на помощ „de minimis“, в зависимост от вида му. Съответстващия режим се отразява и в Таблицата за допустимите инвестиции и дейности. Всеки проект, включващ тези дейности, ще бъде оценяван индивидуално дали отговаря на изискванията за „помощ“ или „непомощ“.Допълнителна информация относно общите правила на приложимото право в областта на държавните помощи може да бъде открита на интернет страницата на Министерство на финансите http://stateaid.minfin.bg/.Моля, да имате предвид, че след публикуване на Условията за кандидатстване по настоящата процедура от МИГ „Костинброд-Своге“ не са допустими изменения, които могат да повлияят на съответствието на процедурата с изискванията на Регламент на Комисията (ЕС) № 1407/2013. |

 |
|  |

**17.Хоризонтални политики:**

|  |
| --- |
| Подходът ВОМР се прилага при спазване на хоризонталните принципи на политиката за изпълнение на ЕСИФ.По настоящата процедура следва да е налице съответствие на проектните предложения с поне един от следните принципи на хоризонталните политики на ЕС:1. Равенство между половете и липса на дискриминация - прилагане на принципа на равенство между половете; допринасяне за утвърждаване на принципа на равните възможности и създаване на условия за превенция на дискриминацията. Европейският съюз насърчава равнопоставеността, както между мъжете и жените, така и между представителите на различните малцинствени групи и се стреми да отстрани всички дейности, водещи до неравнопоставеност. 2. Устойчиво развитие (защита на околната среда) – подкрепа за проекти, които допринасят за опазване на околната среда, повишаване на ресурсната ефективност и смекчаване на последиците от изменение на климата и приспособяване към тях.  |

**18.Минимален и максимален срок за изпълнение на проекта (ако е приложимо):**

|  |
| --- |
| Одобреното проектно предложение се изпълнява до 24 месеца от датата на подписването на административния договор за предоставяне на безвъзмездната финансова помощ с ДФЗ-РА. Крайният срок за изпълнение на дейностите по проектите към стратегия за ВОМР, финансирани от ЕЗФРСР, е до 2023 г. |

**19.Ред за оценяване на концепциите за проектни предложения**[[1]](#footnote-1)**:**

|  |
| --- |
| Неприложимо |

**20.Критерии и методика за оценка на концепциите за проектни предложения**[[2]](#footnote-2)**:**

|  |
| --- |
| Неприложимо |

**21.Ред за оценяване на проектните предложения:**

|  |
| --- |
| Подборът на проектни предложения, финансирани от ЕЗФРСР към стратегия за ВОМР на МИГ, се извършва по условията и реда на раздел I "Подбор на проекти към стратегия за ВОМР" от глава пета от ПМС № 161 на МС от 04.07.2016 г. за определяне на правила за координация между управляващите органи на програмите и местните инициативни групи, и местните инициативни рибарски групи във връзка с изпълнението на Подхода „Водено от общностите местно развитие“ за периода 2014 – 2020 г. (обн., ДВ, бр. 52 от 8.07.2016 г., в сила от 8.07.2016 г., изм. и доп., бр. 32 от 21.04.2017 г., в сила от 21.04.2017 г.) (ПМС № 161).Председателят на Управителния съвет на МИГ „Костинброд-Своге“ назначава със заповед Комисия за подбор на проектни предложения (КППП). Комисията се назначава в срок до три дни от изтичането на крайния срок за подаването на проектните предложения по процедурата. Структурният състав на КППП, общите изисквания към лицата, участващи в нея, както и правилата за нейната работа са определени в чл. 44 - 48 от Постановление № 161 и чл. 51 от Наредба № 22 на МЗХГ и Процедурата за подбор на проектни предложения по мерки от СВОМР, финансирани от ПРСР 2014-2020 г. и ЕЗФРСР на територията на МИГ „Костинброд-Своге“.Подбор и оценка на проектни предложения по настоящата мярка се извършва в ИСУН 2020 съгласно условията и реда на ПМС № 161. Комисията извършва оценка на всички постъпили проектни предложения в срок до 30 работни дни от изтичане на крайния срок на приема. Оценката на проектните предложения включва: Етап 1: Оценка на административното съответствие и допустимост;Етап 2: Техническа и финансова оценка.Получените проектни предложения се проверяват за административно съответствие и допустимост. На техническа и финансова оценка подлежат само преминалите административно съответствие и допустимост.Етап 1: Оценка на административно съответствие и допустимост 1. Оценката за административно съответствие и допустимост се извършва от членовете на КППП.2. В процеса на оценка на административното съответствие и допустимостта на проектните предложения по процедурата, ще се извършват следните проверки:2.1. проектното предложение отнася ли се за обявената процедура за подбор на проекти; 2.2. формулярът за кандидатстване отговаря ли на всички изисквания и на одобрения образец в системата ИСУН 2020; 2.3. представени ли са всички документи, посочени в Раздел 24 „Списък на документите, които се подават на етап кандидатстване“ и попълнени ли са съгласно изискванията;2.4. съответствие на кандидатите и проектните дейности с критериите за допустимост;2.5. основателни ли са заявените за подпомагане разходи;2.6. проверка/оценка на анализ „разходи-ползи“ доказва ли икономическа жизнеспособност на проекта.3. Само проектни предложения, преминали успешно оценка на административното съответствие и допустимостта, подлежат на по-нататъшно разглеждане и оценка.4. Като част от проверката за административно съответствие и допустимост оценителната комисия може да извърши посещение на място за проекти, включващи строително-монтажни работи в срок до седем дни от приключване на приема по настоящата процедура. Целта на посещението на място е да установи фактическото съответствие с представените документи, като:4.1. посещението на място се извършва в присъствието на кандидата или на упълномощен негов представител;4.2. след приключване на посещението на място се изготвя протокол с резултатите от посещението и се представя за подпис на кандидата или на упълномощен негов представител, който има право да напише в него обяснения и възражения по направените констатации;4.3. екземпляр от протокола по т.4.2 се предоставя на кандидата или на упълномощен негов представител веднага след приключване на посещението на място;4.4. в случай че кандидатът или упълномощен негов представител не е открит при извършване на посещението на място, оценителната комисия уведомява кандидата, като му изпраща копие от протокола чрез ИСУН 2020;4.5. в 14 дневен срок от получаването на протокола по т.4.4 за посещението на място, кандидатът може писмено да направи възражения и да даде обяснения по направените констатации пред изпълнителния директор на МИГ „Костинброд-Своге“.5. Когато в процеса на оценката на проектно предложение на етап ОАСД се установи липса на документи и/или друга нередовност или се налага от кандидата да бъде изискана допълнителна пояснителна информация, КППП изпраща на кандидата уведомление чрез ИСУН 2020 за установените нередовности и определя разумен срок за тяхното отстраняване, който не може да бъде по-кратък от една седмица. За дата на получаване на уведомлението се счита датата на изпращането му в ИСУН 2020. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата или до редуциране на разходи в бюджета на проекта/ таблицата за допустимите инвестиции и дейности. Отстраняването на нередовностите не може да води до подобряване на качеството на проектното предложение и да нарушаване на принципите по чл. 29, ал.1, т.1 и т.2 от ЗУСЕСИФ. Изпратеният отговор на въпрос от кандидата се счита за получен от КППП с изпращането му в ИСУН.6. След приключване на оценката на административното съответствие и допустимостта в ИСУН 2020 се публикува списък с проектните предложения, които не се допускат до техническа и финансова оценка с посочени основанията за това. За недопускането се съобщава на всеки от кандидатите, включени в списъка по предходното изречение, по реда на чл. 61 от Административно процесуалният кодекс.7. Кандидатите, чиито проектни предложения са предложени за отхвърляне могат да подадат възражения срещу предложението за отхвърлянето им пред изпълнителния директор на МИГ „Костинброд-Своге“ в 14 дневен срок от съобщението в ИСУН 2020. 8. Процедурата за разглеждане на възраженията протича по реда на чл.18 от ПМС № 162/2016 г. Когато кандидатът не подаде възражение проектното предложение се включва в списъка на предложените за отхвърляне проектни предложения. 9. Кандидатът може по всяко време да оттегли изцяло или частично проектното предложение или приложените към него документи като подаде писмено искане до изпълнителния директор на МИГ „Костинброд-Своге“ на хартиен носител. Това обстоятелство се отбелязва в ИСУН 2020 от потребител на системата със съответните права. Оттеглянето поставя кандидата в положението, в което се е намирал преди подаването на оттеглените документи или на част от тях. 10. Когато кандидатът е уведомен от оценителната комисия за случаи на несъответствия и/или нередовности в документите в проектното предложение или когато кандидатът е уведомен за намерението на оценителната комисия да извърши проверка/посещение на място или когато при проверката/посещението на място се установи нередовност, не се разрешава оттегляне по отношение на частите на тези документи, засегнати от нередовността. В тези случаи оценителната комисия писмено уведомява кандидата за решението си по направеното искане за оттегляне.11. При оттегляне изцяло на проектно предложение, което не попада в обхвата на т. 11, изпълнителният директор на МИГ „Костинброд-Своге“ прекратява образуваното пред него административно производство, а кандидатът има право да подаде ново проектно предложение за същата инвестиция, в случай че е обявена нова процедура за подбор по мярката.12. Проектното предложение може да бъде поправяно по всяко време след подаването само в случай на очевидни грешки. За очевидни грешки се признават тези, които могат да бъдат непосредствено установени при техническа проверка на информацията, съдържаща се в документите към проектното предложение при условие, че кандидата е действал добросъвестно.13. Не се допуска поправяне на проектното предложение и представените от кандидата документи към него извън хипотезата по т. 13. 14. Когато е допуснато частично оттегляне, новите обстоятелства не се вземат под внимание, ако водят или биха довели до увеличаване на определения от оценителната комисия брой точки по критериите за подбор, както и ако биха довели до определяне на по-голям размер на финансовата помощ.15. Оценителната комисия може да извършва корекции в бюджета на проектно предложение, в случай, че при оценката се установи:15.1. наличие на недопустими дейности и/или разходи;15.2. несъответствие между предвидените дейности и видовете заложени разходи;15.3. дублиране на разходи;15.4. неспазване на други условия за допустимост в настоящите условия за кандидатстване;15.5. несъответствие с правилата за държавните помощи;15.6. неоснователност на разходите.16. Корекциите се извършват след изискване на допълнителна пояснителна информация от кандидата.17. Корекциите по т. 16 не могат да водят до:17.1. увеличаване на размера или на интензитета на безвъзмездната финансова помощ, предвидени в подаденото проектно предложение;17.2. невъзможност за изпълнение на целите на проекта или на проектните дейности;17.3. подобряване на качеството на проектното предложение и нарушаване на принципите по чл. 29, ал. 1, т. 1 и 2 ЗУСЕСИФ.18. Оценката на административно съответствие и допустимост включва още:18.1. проверка за липса на двойно финансиране;18.2. проверка за наличие на изкуствено създадени условия;18.3. проверка за минимални/държавни помощи.Етап 2: Техническа и финансова оценка 1. Техническата и финансова оценка се извършва само за проектните предложения, които са преминали успешно оценка на административното съответствие и допустимостта.2. Техническата и финансова оценка на проектните предложения по процедурата се извършва по критерии за подбор, обособени по приоритети съгласно Приложение № 22 към Условията за кандидатстване/ Документи за информация.3. Когато при оценката на етап техническа и финансова оценка се установят обстоятелства, които изискват допълнителна пояснителна информация от кандидата, Комисията изпраща на кандидата уведомление чрез ИСУН 2020 и определя разумен срок за представянето и, който не може да бъде по-кратък от една седмица. За дата на получаване на уведомлението се счита датата на изпращането му в ИСУН 2020. Уведомлението съдържа и информация, че непредставянето на исканата пояснителна информация не следва да съдържа елементи, водещи до подобряване на качеството на проектното предложение и до нарушаване на принципите по чл.29, ал.1, т.1 и т.2 от ЗУСЕСИФ. При непредставяне в срок на изисканата допълнителна информация или разяснения, проектното предложение може да бъде отхвърлено само и единствено на това основание или съответно да получи по-малък брой точки. Всяка информация, представена извън официално изисканата от оценителната комисия, не се взема под внимание. По изключение кандидатът може да предостави информация с уведомителен характер (напр. промяна в адреса за кореспонденция, лицето, представляващо кандидата и други подобни обстоятелства), която не води до подобряване качеството на първоначалното проектно предложение. Изпратеният отговор на въпрос от кандидата се счита за получен от КППП с изпращането му в ИСУН.4. Допълнителна информация може да бъде предоставена само по искане на оценителната комисия, като информацията не следва да съдържа елементи, водещи до подобряване на първоначалното проектно предложение.5. При непредставяне на изисканата допълнителна информация или разяснения в срок проектното предложение може да бъде отхвърлено само и единствено на това основание.6. Всяка информация, предоставена извън официално изисканата от оценителната комисия, няма да бъде вземана под внимание. По изключение кандидатът може да предостави информация с уведомителен характер (напр. промяна в адреса за кореспонденция, правно организационната форма, лицето, представляващо кандидата и други подобни обстоятелства), която не води до подобряване качеството на първоначалното проектно предложение. |

**22.Критерии и методика за оценка на проектните предложения:**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Всички предложения за проекти се проверяват за съответствие с критериите за административно съответствие и допустимост. На техническа и финансова оценка подлежат само преминалите проверката за административно съответствие и допустимост проектни предложения. Техническата и финансова оценка на проектните предложения се извършва съгласно обективни критерии за оценка и тежест на показателите.Във Формуляра за кандидатстване кандидатите следва да представят допълнителни обосновки във връзка с критериите за подбор, които ще се вземат предвид при оценка на проектното предложение.**Приоритетните критерии са подредени по тежест, както следва:**

|  |  |  |
| --- | --- | --- |
| **№** | **Критерии за оценка** | **Тежест на показателите****(бр. точки)** |
| 1 | Брой население, което ще се възползва от изградената и/или реконструирана инфраструктура, вкл. техническа, социална, културна и спортна, и обхвата на териториално въздействие | **15** |
| 2 | Дейностите по проектното предложение са свързани с развитието на интегриран селски туризъм или са обвързани с други мерки на СМР | **15** |
| 3 | Дейностите по проектното предложение са в съответствие с Общинския план за развитие | **10** |
| 4 | Проектното предложение предлага нови инициативи за повишаване на качеството на живот в района | **10** |
| 5 | Проектното предложение осигурява базови услуги за населението и/или подобряване на публична инфраструктура, вкл. достъпна архитектурна среда за хора с увреждания | **20** |
| 6 | Проектното предложение включва комбинирани дейности по опазване на природното и културното наследство | **10** |
| 7 | Заявлението за кандидатстване съдържа технически/ работен проект на инвестицията | **10** |
| 8 | Проектното предложение е консултирано с местната общност  | **5** |
| 9 | Кандидатът не е получавал подкрепа от Общността за подобна инвестиция по други програми | **5** |
|  | **Максимален брой точки:** | **100** |

 |

Подпомагат се проектни предложения, получили **не по-малко от 30 точки** по критериите за оценка.

**23.Начин на подаване на проектните предложения/ концепциите за проектни предложения:**

|  |
| --- |
| Документите се подават в ИСУН в срока, определен в настоящите насоки, съгласно условията и реда на Наредба за определяне на условията, реда и механизма за функциониране на информационната система за управление и наблюдение на средствата от европейските структурни и инвестиционни фондове (ИСУН) и за провеждане на производства пред управляващите органи посредством ИСУН, приета с Постановление № 243 на Министерския съвет от 2016 г. (обн., ДВ, бр. 76 от 2016 г.).Подаването на проектни предложения към стратегията за ВОМР по настоящата процедура се извършва по електронен път чрез попълване на уеб базиран формуляр за кандидатстване с използването на квалифициран електронен подпис (КЕП), чрез модула „Е-кандидатстване“ на следния интернет адрес: <https://eumis2020.government.bg> и се прилагат документите от раздел 24 на настоящите указания „Списък на документите, които се подават на етап кандидатстване“. Документите от раздел 24 се подават във формат “doc”, “docx”, „xls”, “xlsm”, “xlsx” „pdf“, “jpg”, “rar” или друг формат, изрично указан в раздел 24 „Списък на документите, които се подават на етап кандидатстване.Кандидатът влиза в ИСУН 2020, след регистрация чрез е-мейл адрес и парола, избира настоящата процедура за кандидатстване от „Отворени процедури“ и създава ново проектно предложение. Документите от раздел 24 на настоящите указания се прикачат в т. 12 от формуляра за кандидатстване.ВАЖНО!: Формулярът за кандидатстване се подава с КЕП от законния представител на кандидата. В случаите, когато кандидатът се представлява заедно от няколко физически лица, формулярът за кандидатстване се подписва от всяко от тях. Когато формулярът за кандидатстване не е подписан с КЕП от законния представител/и на кандидата се прикача нотариално/и заверено/и изрично/и пълномощно/и във формат “doc”, “docx”, „xls”, “xlsm”, “xlsx” „pdf“, “jpg”, “rar” или друг формат, подписано с КЕП на упълномощеното/ите лице./а. От текста на пълномощното/ите следва да става ясно, че лицето/лицата с право да представляват кандидата упълномощава/т пълномощника да подаде от негово/тяхно име формуляра за кандидатстване, като го подпише с КЕП и приложи документите, които са неразделна част от формуляра.Моля, обърнете внимание, че формуляра за кандидатстване трябва да се подава от профила на кандидата, тъй като впоследствие ще бъде използван този профил за комуникация с КППП и за отстраняване на липса на документи и/или неяснота или неточност по време на оценката. По време на оценката на проектното предложение комуникацията с кандидата и редакцията на забелязани липси на документи и/или неясноти, или неточности ще се извършва електронно чрез профила на кандидата в ИСУН 2020, от който е подадено съответното проектно предложение и промени на посочения профил (вкл. промяна на имейл адреса, асоцииран към съответния профил) са недопустими. За дата на получаване на кореспонденцията и уведомленията се счита датата на изпращането им чрез ИСУН. Сроковете започват да текат за кандидатите/бенефициентите от изпращането на съответната кореспонденция и уведомление от оценителната комисия в ИСУН. Важно е кандидатите да разполагат винаги с достъп до имейл адреса, към който е асоцииран профила в ИСУН 2020.До приключването на работата на КППП кандидатът има възможност да оттегли своя формуляр за кандидатстване като подаде писмено искане в Комисията за подбор на проектни предложения, като това обстоятелство се отбелязва от потребител на ИСУН 2020 от Комисията със съответните права.Кандидатът може да иска разяснения по настоящите насоки в срок до три седмици преди изтичането на срока за кандидатстване. Разясненията се утвърждават от председателя на УС на МИГ или от оправомощено от него лице. Разясненията се дават по отношение на условията за кандидатстване, не съдържат становище относно качеството на проектните предложения и са задължителни за всички кандидати. Когато въпросът е от компетентността на УО на ПРСР или ДФЗ МИГ предварително изисква писмено разяснение по поставените въпроси. Въпросите следва да адресират до МИГ – Костинброд - Своге. Разясненията се съобщават в 10-дневен срок от получаването на искането, но не по-късно от две седмици преди изтичането на срока за кандидатстване, посочен в обявата.Условията за кандидатстване могат да бъдат изменяни при условията на чл. 26, ал. 7 от ЗУСЕСИФ. |

**24.Списък на документите, които се подават на етап кандидатстване:**

|  |
| --- |
| **Списък на документи, които се предоставят заедно с проектното предложение:****І. Общи документи:**1. Таблица за допустими инвестиции във формат “pdf”, подписан и сканиран от кандидата, както и във формат “xls”, “xlsx” – Приложение № 2;2. Декларация съгласие и информираност за обработване на лични данни във формат “pdf”, подписан и сканиран от кандидата– Приложение № 3;3. Декларация за нередности с подпис/и, печат и сканирана във формат “pdf”- Приложение № 4;4. Декларация съгласно чл.25, ал.2 от ЗУСЕСИФ с подпис , печат и сканирана във формат „pdf”- Приложение № 5;5. Декларация по Приложение 6 от Наредба 22 от всички кандидати в процедурата за подбор, включително: представляващия лицето, съдружници, прокуристи и др. лица с правомощия за вземане на решение или контрол по отношение на кандидата за подпомагане- Приложение № 6; 6. Свидетелство за съдимост- представя се от представляващия и управляващия кандидата;7. Нотариално заверено изрично пълномощно- в случай, че документите не се подават лично от кандидата или заповед на кмета за кандидати общини;8. Копие от учредителен акт или устав, когато кандидат/получател е лице, регистрирано по Закона за юридическите лица с нестопанска цел или по Закона за народните читалища;9. Решение за преценяване на необходимостта от извършване на оценка на въздействието върху околната среда/решение по оценка на въздействие върху околната среда/решение за преценяване на необходимостта от извършване на екологична оценка/становище по екологична оценка/решение за преценка на вероятната степен на значително отрицателно въздействие/решение по оценка за съвместимостта/писмо/разрешително от компетентния орган по околна среда (Регионална инспекция по околната среда и водите/Министерство на околната среда и водите/Басейнова дирекция), издадени по реда на Закона за опазване на околната среда, Закона за биологичното разнообразие и/или Закона за водите (когато е приложимо);10. Становище от съответната басейнова дирекция, доказващо, че обектите, предмет на инвестицията, не противоречат на плановете за управление на речните басейни в случаите на инвестиции с дейности по напояване, водовземане, водоснабдяване;11. Разрешително за водовземане и/или разрешително за ползване на воден обект в случаите, предвидени в Закона за водите (когато е приложимо);12. Анализ за социално-икономическите ползи за развитието на селския район и устойчивостта на инвестицията – Приложение № 7;13. Анализ разходи-ползи (финансов анализ) – Приложение № 8, изготвен по образец, утвърден от изпълнителния директор на ДФЗ, когато е приложимо;14. Справка за дълготрайните активи или инвентарна книга към датата на подаване на проектно предложение към стратегията за ВОМР с разбивка по вид на актива, дата и цена на придобиване – в случай на разходи, които представляват дълготрайни материални активи съгласно Закона за счетоводството;15. Решение на компетентния орган на юридическото лице за кандидатстване по ПРСР;16. Решение на общински съвет, че дейностите по проекта отговарят на приоритетите на общинския план за развитие, в случай на проект с кандидат за подпомагане община;17. Фактури, придружени с платежни нареждания, за извършени разходи преди подаване на проектното предложение към стратегията за ВОМР за разходи за предпроектни проучвания, такси, възнаграждение на архитекти, инженери и консултантски услуги, извършени след 1 януари 2014 г. съгласно чл. 21, ал. 2, т. 14, ведно с банкови извлечения;18. Когато разходът е включен в списъка с активи, дейности и услуги, за които са определени реферeнтни разходи към датата на подаване на проектното предложение, кандидатът подава оферта и/или извлечение от каталог на производител/доставчик/строител и/или проучване в интернет за всяка отделна инвестиция в дълготрайни активи – с предложена цена от производителя/доставчика/строителя, когато кандидатът планира да провежда процедура за избор на изпълнител по реда на ПМС № 160 или по Закона за обществените поръчки след сключване на договор за предоставяне на финансова помощ (когато е приложимо). За получаване на оферти може да се използва Приложение № 9 – образец за запитване за оферта;19. Когато разходът не е включен в списъка с активи, дейности и услуги, за които са определени референтни разходи към датата на подаване на проектното предложение, кандидатът подава: най-малко три съпоставими оферти, които имат следното съдържание – наименование на оферента, валидност на офертата, дата на офертата, подпис и печат на оферента, техническо предложение, ценово предложение в лева с ДДС. За получаване на оферти може да се използва Приложение № 9 – образец за запитване за оферта;20. Документи за проведен избор на изпълнител по Закона за обществените поръчки за кандидати, които са възложители по Закона за обществените поръчки (когато е приложимо).**II. Строително-монтажни работи: строителство, реконструкция, ремонт, рехабилитация:**1. Документ за собственост на земя и/или друг вид недвижим имот, обект на инвестицията, или документ за учредено право на строеж върху имота за срок не по-малък от 6 години, считано от датата на подаване на проектното предложение към стратегията за ВОМР (когато е учредено срочно право на строеж) или документ за ползване върху имота, валиден за срок не по-малък от 6 години, считано от датата на подаване на проектното предложение към стратегията за ВОМР, вписан в районната служба по вписванията, а в случай на договор за аренда на земя – и регистриран в съответната общинска служба по земеделие на Министерството на земеделието, храните и горите, в случаите на обновяване на сгради и/или помещения, за които не се изисква издаване на разрешение за строеж, съгласно Закона за устройство на територията;2. Одобрен инвестиционен проект, изработен във фаза "Технически проект" или "Работен проект (работни чертежи и детайли)", в съответствие с изискванията на Закона за устройство на територията и Наредба № 4 от 2001 г. за обхвата и съдържанието на инвестиционните проекти (ДВ, бр. 51 от 2001 г.) или заснемане на обекта/съоръжението и/или архитектурен план на сградата, съоръжението, обекта, който ще се изгражда, ремонтира или обновява, в случаите на проекти, включващи разходи за строително-монтажни работи и когато за предвидените строително-монтажни работи не се изисква одобрен инвестиционен проект съгласно Закона за устройство на територията;3. Разрешение за строеж, когато издаването му се изисква съгласно Закона за устройство на територията, или становище на главния архитект, че строежът не се нуждае от издаване на разрешение за строеж, когато издаването му не се изисква съгласно Закона за устройство на територията;4. Подробни количествени сметки за предвидените строително-монтажни работи, заверени от правоспособно лице;5. Съгласуване с Министерството на културата с писмено становище и заверка с печат върху графичните материали на проектната документация, изготвена по реда на глава 23 от Наредба № 4 от 2001 г. за обхвата и съдържанието на инвестиционните проекти (изисква се само за инвестиционни проекти, които включват обекти – недвижими културни ценности);6. Удостоверение от Националния институт за недвижимо културно наследство за статута на обекта като недвижима културна ценност във връзка с т. 5;7. Разрешение за поставяне, издадено в съответствие със Закона за устройство на територията за разходи за преместваеми обекти;8. Одобрен технически/технологичен проект, придружен от предпроектно проучване, изготвен и съгласуван от правоспособно лице – за инвестиции за производство на енергия от възобновяеми енергийни източници;9. Удостоверение за ползван патент и/или удостоверение за полезен модел или внедряване на инвестиции, когато е приложимо;10. Декларация от кмета на общината, че под терена, в който ще се изпълнят дейностите по проекта, са изградени или реконструирани водоснабдителните и/или канализационните системи (ВиК) или не се предвижда да се изграждат или реконструират ВиК системи за период седем години, считано от датата на сключване на договора за предоставяне на финансовата помощ за съществуващи общински пътища, улици и тротоари и съоръженията и принадлежностите към тях.Когато даден документ не е приложим, кандидатът прикачва декларация по образец на Държавен фонд „Земеделие“ удостоверяваща това обстоятелство – във формат „pdf“ или „jpg“ – Съгласно приложение № 14.**III. Други документи:**1. Приложение № 10 Декларация НСИ.2. Приложение № 11 Декларация за липса на двойно финансиране и изкуствено създадени условия.3. Приложение № 12 Декларация за минимални и държавни помощи.4. Приложение № 13 Списък с наименованията на активите, дейностите и услугите, за които са определени референтни разходи.5. Приложение № 15 Формуляр за мониторинг съгласно приложение №13 от Наредба № 22 от 2015 г.6. Приложение № 16 Декларация за свързаност ( за кандидати, които не са публични органи). |
|  |

**25.Начален и краен срок за подаване на документите за кандидатстване за подбор на проектни предложения към стратегията за ВОМР за територията на МИГ – Костинброд- Своге**

|  |
| --- |
| **Начален срок: 01.11.2022 г.****Краен срок: 17.00 часа на 15.12.2022 г.** |

**26.Адрес за подаване на проектните предложения/ концепциите за проектни предложения:**

|  |
| --- |
| Проектните предложения по настоящата процедура се подават изцяло по електронен път чрез ИСУН 2020 на следния интернет адрес: https://eumis2020.government.bg. |

**27.Допълнителна информация:**

|  |
| --- |
| Съответствието с критериите за подбор на проектите се преценява към датата на подаване на проектното предложение съобразно приложените към него документи.МИГ – Костинброд- Своге не носи отговорност ако поради грешни и/или непълни данни за кореспонденция, предоставени от самите кандидати, те не получават кореспонденцията с МИГ и/или Разплащателна агенция. |

1. [↑](#footnote-ref-1)
2. [↑](#footnote-ref-2)